Η Όπρα και οι τρεις μοναδικοί φίλοι που έχει στη ζωή της\nby julieta 06/10/2021 10:50 232\nΗ Όπρα Γουίνφρεϊ και η Μαρία Σράιβερ ήταν καλεσμένες στο podcast «Making Space with Hoda Kotb» και μίλησαν για τα 42 χρόνια φιλίας που τις συνδέει.\n.@oprah and @mariashriver open up like never before on the latest episode of @hodakotb’s podcast, “Making Space.” https://t.co/oEjL3eknDQ pic.twitter.com/BYSjBwTR5a\nΣύμφωνα με την Όπρα το αποδίδει στην «πνευματική επικοινωνία» που υπάρχει από τη πρώτη στιγμή που συναντήθηκαν και εξηγεί: «Την πρωτογνώρισα στην τουαλέτα [εγώ δούλευα στο] WJZ-TV νωρίς το πρωί. Ερχόμουν για να κάνω τα πρωινά κοψίματα και εκείνη δούλευε βραδινή.\n[Ήταν] στο μπάνιο, ρίχνοντας νερό στο πρόσωπό της, και αρχίσαμε να συζητάμε», δήλωσε η Όπρα στη δημοσιογράφο Χόντα Κοτμπ. «Νομίζω ότι ήταν μία στιγμή σταλμένη από τον Θεό. Είναι μία από τις λίγες αληθινές μου φιλίες που κρατούν έως τώρα. Δεν έχω πολλούς φίλους. Όλοι γνωρίζουν την Γκέιλ Κινγκ. Υπάρχει η Γκέιλ, η Μαρία και ο Μπομπ [Γκριν] Αυτό είναι όλο. Με την Γκέιλ και τη Μαρία, γνωριστήκαμε περίπου την ίδια εποχή.\nΑπό την πλευρά της η Μαρία Σράιβερ περιέγραψε την φιλία της με την Όπρα με αίσθημα «βαθύ, αξιόπιστο, σταθερό, συνεπές, ειλικρινές, δοκιμασμένο και αληθινό». Της έκαναν εντύπωση η συμπεριφορά και οι τρόποι της Όπρα προς το πρόσωπό της όλα αυτά τα χρόνια ακόμα και όταν της έφερνε ένα φλιτζάνι καφέ. «Ήταν τόσο συγκινητικό για μένα γιατί … δεν μεγάλωσα έτσι. Κανείς δεν μου είχε φέρει καφέ ή ένα ποτήρι νερό», αναφέρει η Μαρία. «Παρόλο που είχα πολύ στενή σχέση με τη μητέρα μου, δεν μεγάλωσα έτσι. Και αυτό συνέβη και με την [Όπρα]. Αυτό μας ένωσε και συνεχίζουμε ακόμα και σήμερα να φροντίζουμε η μία την άλλη».\n20/10/2021 13:34 125\nΆννα Βίσση – Δέσποινα Βανδή: Ποζάρουν αραχτές στον καναπέ και στην πισίνα πίνοντας καφέ\n04/05/2021 20:23 1261\n29/01/2021 11:07 29/01/2021 11:08 1149\n«Η κολλητή μου ξέκοψε ξαφνικά από μένα χωρίς να μου εξηγήσει καν τον λόγο και ακόμη και σήμερα με πληγώνει»\n19/10/2020 17:50 19/10/2020 16:48 1214\nOPRAH WINFREYΟΠΡΑ ΓΟΥΙΝΦΡΙΦΙΛΙΑ


Βαρούλκα τροχαλιών καλωδίων\nΣπίτι > Προϊόντα > Βαρούλκα τροχαλιών καλωδίων\n(Σύνολο 24 Προϊόντα για Βαρούλκα τροχαλιών καλωδίων)\nHebei Long Zhuo Trade Co., Ltd. is one of the Βαρούλκα τροχαλιών καλωδίων leading brands in China. It is the factory & supplier specializing in manufacturing Βαρούλκα τροχαλιών καλωδίων. Offer high quality Βαρούλκα τροχαλιών καλωδίων at a cheap wholesale price.\nΧονδρικό Βαρούλκα τροχαλιών καλωδίων από την Κίνα, πρέπει να βρείτε φτηνές Βαρούλκα τροχαλιών καλωδίων ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Βαρούλκα τροχαλιών καλωδίων παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Βαρούλκα τροχαλιών καλωδίων, Είμαστε 'll να σας απαντήσει ταχύτερα.


Πελασγία: Τραγωδία: 2 νεκρoί από 5 συνολικά εγκλωβισμένους σε δεξαμενή ελαιοτριβείου στον Πτελεό\nΤραγωδία: 2 νεκρoί από 5 συνολικά εγκλωβισμένους σε δεξαμενή ελαιοτριβείου στον Πτελεό\nΔύο νεκροί, ένας Έλληνας και ένας αλλοδαπός, είναι ο τραγικός απολογισμός από το εργατικό ατύχημα που έγινε το απόγευμα της Τρίτης στον Πτελεό.\nΣύμφωνα με τις πρώτες πληροφορίες, στην προσπάθεια καθαρισμού δεξαμενής σε ελαιοτριβείο, ο εργάτης έπεσε μέσα και οι υπόλοιποι που βρισκόταν στον χώρο, προσπάθησαν να τον βγάλουν.\nΣτην προσπάθειά τους να τον βοηθήσουν να βγει, 4 άνθρωποι, ο ιδιοκτήτης του εργοστασίου(Μιχάλης Σιαμανίκος) τα δύο παιδιά του και ένας φίλος, επίσης ζαλίστηκαν, γλίστρησαν και έπεσαν στην δεξαμενή.\nΜετά την επιχείρηση της\nπυροσβεστικής απεγκλωβίστηκαν οι 3 που είναι καλά στην υγεία τους και με ιδιωτικά οχήματα μεταφέρθηκαν στο Κέντρο Υγείας Αλμυρού για την παροχή των πρώτων βοηθειών.\nΟ ιδιοκτήτης του ελαιοτριβείου και ο Βούλγαρος απεγκλωβίστηκαν χωρίς τις αισθήσεις τους από τις αναθυμιάσεις και μεταφέρθηκαν στο Κ.Υ. όπου διαπιστώθηκε ο θάνατός τους.\nΑναρτήθηκε από Βασίλης Αξελής στις 11:42 μ.μ.


Τρίτη, 7 Μάιος 2019 13:19\nΠριν μερικά χρόνια η χτένα κρεπαρίσματος και το hairspray ήταν αναπόσπαστα κομμάτια της καθημερινής μας ρουτίνας ομορφιάς, προκειμένου -ειδικά εμείς που έχουμε λεπτή τρίχα- να δώσουμε όγκο στα μαλλιά μας. Η πρακτική αυτή ανήκει πια στο παρελθόν με τη φιλοσοφία less is more να είναι πιο επίκαιρη από ποτέ.\nΠλέον το πιο φυσικό look στα μαλλιά αποτελεί το it χτένισμα, έχοντας πάντα βέβαια προϋπόθεση τα υγιή μαλλιά και τις ενυδατωμένες άκρες. Αυτό βέβαια σε καμία περίπτωση δεν σημαίνει ότι η ρίζα θα πρέπει να είναι φλατ. Η φράση κλειδί που ψάχνουμε εδώ είναι «φυσικός όγκος».\nΓια να τον πετύχετε, θα πρέπει πρώτα απ’ όλα να χρησιμοποιήσετε προϊόντα για την ενδυνάμωση της τρίχας, όπως ένα καλό conditioner και μια ενυδατική μάσκα. Έτσι τα μαλλιά θα γίνουν πιο δυνατά και φυσικά πιο πυκνά. Έπειτα, σε στεγνή ρίζα προτείνω να απλώνετε προϊόντα σε μορφή πούδρας για ματ όψη, που θα ενισχύσουν ακόμη περισσότερο τον όγκο και να ολοκληρώσετε το look με ένα ενυδατικό λαδάκι στις άκρες. Σε περίπτωση που τη 2η ή την 3η μέρα, μειωθεί αισθητά ο όγκος στις ρίζες σας, χρησιμοποιήστε ένα ξηρό σαμπουάν για να φρεσκάρετε και να τονώσετε τη φυσική τους κίνηση.


Σκιές, Εικόνες, και o Ερχόμενος Αιώνας\nΣκιά, Εικόνα, Δούλοι και Τέκνα * Η εικόνα είναι... ουσία! * Η Καινή Διαθήκη ως Εικόνα τών Επουρανίων Μελλόντων Πραγμάτων κατά τους αγίους Πατέρες\nκαι o Ερχόμενος Αιώνας\nΔεν είναι μια ασυνήθιστη ερώτηση. Άλλοτε τίθεται με όλη την φρεσκάδα ενός παιδιού, άλλοτε με την αγωνία των γερόντων. Δεν είναι μια ερώτηση που υπόσχεται εύκολες απαντήσεις, ούτε είναι μια ερώτηση για το ποιά γλώσσα είναι επαρκής. Ο κυνικός λέει, «Κανείς δεν ξέρει». Αυτή η στάση υπολείπεται της πληρότητας της ανθρώπινης εμπειρίας. Υπάρχουν ιστορίες. Υπάρχουν επίσης πράγματα που επισημαίνουν και κάνουν προτάσεις. Υπάρχει, επίσης, ένα μοτίβο συλλογισμού και θέασης που συνοδεύει τις διάφορες μαρτυρίες που έχουν έρθει σε εμάς. Ένα μοτίβο ιδιαίτερης αξίας είναι η δήλωση πως «η Παλαιά Διαθήκη είναι σκιά, και η Καινή Διαθήκη είναι εικόνα του μέλλοντος αιώνα». Αυτή η ιδέα διατυπώνεται ξεκάθαρα, τόσο στον Άγιο Μάξιμο τον Ομολογητή (Ανατολή) όσο και στον Άγιο Αμβρόσιο των Μεδιολάνων (Δύση). Αντιπροσωπεύει μέρος της πρωτόγονης ομοφωνίας της Εκκλησίας: τον θεμελιώδη τρόπο να βλέπουμε τον κόσμο και την φύση της πνευματικής μας ζωής.\nΗ ιδέα είναι απλή: η μέλλουσα εποχή (παράδεισος) είναι η αληθινή Πραγματικότητα, προς την οποία όλα τα άλλα μπορούν μόνο να οδηγήσουν. Αυτό δεν αποκλείει πως αυτό που τώρα γνωρίζουμε είναι «πραγματικό». Αντίθετα, λέει πως κάτι λείπει από την πραγματικότητά του. Είναι αληθινό μεν, αλλά όχι εντελώς. Είναι σχεδόν αδύνατο να το εκφράσω με λόγια. Ωστόσο, το βάζουν μέσα σε ιστορίες, και οι ιστορίες έχουν αρκετά κοινά στοιχεία ώστε να υποδηλώνουν πως μοιράζονται μια κοινή εμπειρία.\nΣκεφθείτε αυτά τα εδάφια:\n«…ου η φωνή την γην εσάλευσε τότε, νυν δε επήγγελται λέγων· έτι άπαξ εγώ σείω ου μόνον την γην, αλλά και τον ουρανόν. το δε έτι άπαξ δηλοί των σαλευομένων την μετάθεσιν ως πεποιημένων, ίνα μείνη τα μη σαλευόμενα. Διο βασιλείαν ασάλευτον παραλαμβάνοντες έχωμεν χάριν….». (Εβραίους 12:26-28).\nΗ γη (το δημιουργημένο σύμπαν όπως το γνωρίζουμε) είναι τέτοια που δύναται να «ταρακουνηθεί».\n«…μη σκοπούντων ημών τα βλεπόμενα, αλλά τα μη βλεπόμενα. τα γαρ βλεπόμενα πρόσκαιρα, τα δε μη βλεπόμενα αιώνια…». (Β’ Κορινθίους 4:18).\nΗ πραγματικότητα (το ορατό) είναι «παροδική», «αποχωρεί». Υπάρχει, ωστόσο, μια Πραγματικότητα (το αόρατο) που είναι αιώνια. Είναι αυτή που δεν μπορεί να ταρακουνηθεί. Υπάρχει μια σχέση μεταξύ των δύο. Όταν σκεφτόμαστε την Ενσάρκωση του Χριστού, δεν βλέπουμε την αλλαγή του υλικού κόσμου (η σάρκα του Χριστού είναι ανθρώπινη σάρκα): βλέπουμε αυτό που δεν μπορεί να αλλάξει (=το Θείο) όταν είναι ενωμένο με αυτό που αλλάζει (=το ανθρώπινο). Αυτό που αλλάζει (=το ανθρώπινο) είναι αυτό που στο τέλος μεταμορφώνεται.\n«ούτω και η ανάστασις των νεκρών. σπείρεται εν φθορά, εγείρεται εν αφθαρσία· σπείρεται εν ατιμία, εγείρεται εν δόξη· σπείρεται εν ασθενεία, εγείρεται εν δυνάμει· σπείρεται σώμα ψυχικόν, εγείρεται σώμα πνευματικόν. έστι σώμα ψυχικόν, και έστι σώμα πνευματικόν. ούτω και γέγραπται· εγένετο ο πρώτος άνθρωπος Αδάμ εις ψυχήν ζώσαν· ο έσχατος Αδάμ εις πνεύμα ζωοποιούν· αλλ’ ου πρώτον το πνευματικόν, αλλά το ψυχικόν, έπειτα το πνευματικόν. ο πρώτος άνθρωπος εκ γης χοϊκός, ο δεύτερος άνθρωπος ο Κύριος εξ ουρανού. οίος ο χοϊκός, τοιούτοι και οι χοϊκοί, και οίος ο επουράνιος, τοιούτοι και οι επουράνιοι. και καθώς εφορέσαμεν την εικόνα του χοϊκού, φορέσωμεν και την εικόνα του επουρανίου…». (Α’ Κορινθίους 15:42-49).\nΑυτό το μοτίβο - μια κίνηση από το λιγότερο πραγματικό στο αληθινά πραγματικό - από το παροδικό στο αιώνιο - από το κλονιζόμενο στο ακλόνητο - είναι το ίδιο μοτίβο που βλέπουμε να αναφέρεται στον Άγιο Μάξιμο και στον Άγιο Αμβρόσιο. Είναι το μοτίβο που είναι κοινό στην τυπολογία και στην πατερική αλληγορία.\nΑυτό που έχει ενδιαφέρον για μένα είναι το πώς αυτή η αντίληψη διατηρεί την ακεραιότητα των «κατώτερων» πραγμάτων. Η σκιά δεν καταργείται από την εικόνα, ούτε καταργείται η εικόνα από την ίδια την Πραγματικότητα. Κατά τον λόγο του Χριστού, «ολοκληρώνονται». Είναι ένα μοτίβο που μπορεί να καθοδηγήσει τη σκέψη μας για πράγματα που μας ξεπερνούν.\nΈνα παράδειγμα που αξίζει να το προσέξουμε μπορεί να το δει κανείς στο θέμα «αρσενικό-θηλυκό». Ελάχιστα πράγματα αναφέρονται τόσο ξεκάθαρα στην Παράδοση όσο αυτό το συγκεκριμένο μοτίβο. Η Γένεση δηλώνει πως ο Θεός έκανε την ανθρωπότητα «άρσεν και θήλυ». Ο ίδιος ο Ιησούς εστιάζει την προσοχή μας σε αυτή τη συγκεκριμένη δήλωση όταν διδάσκει για τη φύση του γάμου. Μπορούμε να υποθέσουμε πως το μοτίβο υπάρχει (ή μπορεί να διακρίνεται) πρωτίστως ως σκιά.\nΑυτή η σκιά περιγράφεται στα εναρκτήρια κεφάλαια της Γένεσης. Μας δίνονται ενδιαφέρουσες πληροφορίες: τα δύο (αρσενικό και θηλυκό) έχουν την πραγματικότητα του να είναι «σάρκα μία» (αντί δύο εντελώς ξεχωριστές πραγματικότητες - πως το ένα δεν υπάρχει χωρίς το άλλο.) Όλες οι εντολές μέσα στην Γένεση (να είστε καρποφόροι, να πληθύνεστε, να κυβερνήσετε, να αυξάνεσθε, κ.λπ.) δίνονται στον πληθυντικό (=για αρσενικό και θηλυκό). Επίσης, μας λένε για το πρώτο αμάρτημα και τον ρόλο του αρσενικού και του θηλυκού μέσα σε εκείνη την δράση. Οι συνέπειες βαραίνουν και τους δύο μαζί.\nΗ σκιά αρσενικού-θηλυκού συνεχίζεται μέσα σε όλη την Παλαιά Διαθήκη: στον Νόμο (ιδιαίτερα στους νόμους που διέπουν το γάμο και την οικογένεια) – καθώς και στους προφήτες (όπου εισάγεται η εικόνα του Ισραήλ ως συζύγου). Ίσως το πιο εντυπωσιακό από όλα - ο πρώτος υπαινιγμός περί λύτρωσης (και περί Μεσσία) διακρίνεται μέσα στο πλαίσιο αρσενικού-θηλυκού, στην υπόσχεση ενός «σπέρματος» (απογόνου) που θα συντρίψει το κεφάλι του όφεως:\n«…και έχθραν θήσω ανά μέσον σού και ανά μέσον της γυναικός και ανά μέσον του σπέρματός σου και ανά μέσον του σπέρματος αυτής…». (Γένεσις 3:15).\nΗ σκιά περνά στην εικόνα μέσα στις σελίδες της Καινής Διαθήκης. Το Ευαγγέλιο του Ματθαίου ξεκινά με μια γενεαλογία, προχωρώντας στη συνέχεια στη γέννηση του Χριστού. Ο Άγιος Λουκάς ανοίγει με τον Ευαγγελισμό και την γέννηση του Χριστού, ακολουθούμενη από μια γενεαλογία. Μια γέννηση (στην οποία συγκεντρώνεται η υπόσχεση της Γένεσης) είναι η εισαγωγή της Εικόνας στην Καινή Διαθήκη. Η ιστορία της απελευθέρωσης του Ισραήλ έχει τις ρίζες της και εκπληρώνεται στο «ναι» μιας γυναίκας, μόνο που, αυτή τη φορά, ο ρόλος του «συζύγου» (κατά κάποιο τρόπο) εκπληρώνεται από τον ίδιο τον Θεό.\nΗ Καινή Διαθήκη «παραμερίζει την κουρτίνα» από την εικόνα μέσα σε όλο το κείμενό της. Η εικόνα της γαμήλιας γιορτής - με την εξέχουσα θέση στις παραβολές του Ιησού - αποκαλύπτεται μέσα στον Απόστολο Παύλο καθώς δείχνει προς την σχέση τού Χριστού και της Εκκλησίας Του. Όπως δεν υπάρχει Αδάμ χωρίς Εύα, ούτε αρσενικό χωρίς θηλυκό, έτσι και ο Χριστός δεν είναι χωρίς την Νύμφη Του - την Εκκλησία. Ίσως να ενοχλεί τα αυτιά μερικών να ακούνε πως ο Χριστός είναι «χωρίς» το οτιδήποτε (τέτοια είναι η τύφλωση που κατεργάζεται από τις προτεσταντικές ερμηνείες της Γραφής). Όμως ο Απόστολος Παύλος, βασιζόμενος στο δεδομένο πως η γυναίκα είναι το «σώμα» του άνδρα («οστό εκ του οστού του και σάρκα από τη σάρκα του»), διδάσκει πως η Νύμφη του Χριστού, η Εκκλησία, είναι το Σώμα του Χριστού. Και όχι μόνο είναι η Εκκλησία το Σώμα του Χριστού, αλλά πως ο Χριστός είναι η «Κεφαλή» της Εκκλησίας (όπως θα πει αλλού πως ο άνδρας είναι η «κεφαλή» της γυναίκας). Ακόμα κι έτσι, μας λέει συγκλονιστικά:\n«ου δύναται δε οφθαλμός ειπείν τη χειρί· χρείαν σου ουκ έχω· ή πάλιν η κεφαλή τοις ποσί· χρείαν υμών ουκ έχω». (Α’ Κορ 12:21),\nΟ «όλος Αδάμ» είναι το ανθρώπινο γένος. Ο Χριστός είναι ο Δεύτερος Αδάμ, και ο «όλος» Δεύτερος Αδάμ περιλαμβάνει τον Χριστό και τη Νύμφη Του - αρσενικό και θηλυκό (κανένα από τα δύο δεν εξαφανίζεται μέσα στο άλλο). Ο σύγχρονος ατομικισμός έχει καταστρέψει σε μεγάλο βαθμό την βιβλική κατανόηση της Εκκλησίας, αντικαθιστώντας την με μια θεσμική ερμηνεία, μέσα στην οποία γίνεται μια απλή κοινωνία. Ωστόσο, η πραγματικότητα παραμένει. Ο Νέος Αδάμ και η Νύμφη Του υπάρχουν ανάμεσά μας ως εικόνα της μελλοντικής εποχής μέσα στην οποία θα φανερωθεί η πληρότητα αυτής της ένωσης.\nΚαθώς κοιτάμε προς την μελλοντική εποχή, όσοι εκλαμβάνουν λανθασμένα την δήλωση του Αγίου Παύλου ότι «δεν υπάρχει ούτε αρσενικό ούτε θηλυκό στον Χριστό Ιησού» προκειμένου να υπονοήσουν την εξαφάνιση του φύλου, υιοθετούν την ιδέα της κατάργησης του παρελθόντος, αντικρούοντας όλα όσα ξέρουμε. Αντίθετα, πρέπει να καταλάβουμε πως αυτό που εκλείπει είναι αυτό που είναι λιγότερο - δηλαδή μια μικρότερη πραγματικότητα αρσενικού-θηλυκού. Αυτό που μένει και είναι ακλόνητο είναι μια πληρότητα και ένα μεγαλείο αρσενικού-θηλυκού, σε σύγκριση με το οποίο ωχριά ό,τι έχει προηγηθεί.\nΗ Μαρία είναι «πιο γυναίκα» από την Εύα, μια εμβληματική εκπλήρωση της οποίας η Εύα δεν ήταν παρά η σκιά. Η Νύμφη του Χριστού (και η λαμπρότητα που αυτή πρόκειται να είναι) εμπεριέχει την Μητέρα του Θεού και μοιάζει περισσότερο με Αυτήν παρά με την Εύα. Το μεγαλείο της Μαρίας που τόσο σκανδαλίζει κάποιους είναι απλώς μια έκφραση αυτού που αποκαλύπτεται μέσα σε Αυτήν. Είναι προς αυτή την κατεύθυνση (από το μικρότερο προς το μεγαλύτερο) που πρέπει να στρέφουμε την καρδιά μας όταν εξετάζουμε αυτά τα πράγματα.\nΜε την ίδια λογική, είναι αξιοσημείωτο πως η πρωταρχική αποκάλυψη του Χριστού μέσα στην Εκκλησία έρχεται μέσα στην Θεία Λειτουργία – την γαμήλια εορτή του Αμνού. Εκεί, ο Νυμφίος, μαζί με την Νύμφη Του, μπαίνουν στον νυμφώνα σε μια κοινωνία Θείας Ζωής. Το ότι συχνά χάνουμε από τα μάτια μας τον Χριστό ως Νυμφίο και την Εκκλησία ως Νύμφη, λέει πολλά για τους περισπασμούς και τις διαστρεβλώσεις μας. Οι προσευχές της Εκκλησίας επικαλούνται συνεχώς την γλώσσα της κοινής μας ζωής, ενθυμούμενοι την Θεοτόκο και όλους τους Αγίους, υπενθυμίζοντάς μας πως η κοινωνία μας είναι μέσα στην ολότητα του Χριστού, εκ μέρους όλων και για όλους.\nΠώς είναι ο παράδεισος; Είναι κάτι σαν αυτό που ήδη γνωρίζουμε, αλλά όχι με τον τρόπο που το γνωρίζουμε. Ο Αδάμ και η Εύα του Κήπου είναι σαν τον Νυμφίο και την Νύμφη, μόνο που δεν θα δείτε τον προηγούμενο μέχρι να έχετε δει τον επόμενο. Όσοι αρχίζουν να βλέπουν και να κατανοούν την Θεία Ευχαριστία, και τον αναστημένο Χριστό που αποκαλύφθηκε μέσα σε αυτή την Εορτή, αρχίζουν να βλέπουν όλα τα άλλα κάτω από διαφορετικό φως, και - κάτω από τις ανατέλλουσες ακτίνες του μελλοντικού αιώνα – το περίγραμμα του πώς αυτά θα είναι.\nΔημιουργία αρχείου: 15-4-2022.


ΣΗΜΑΝΤΙΚΑ NEA: ΠΡΟΣΟΧΗ ΜΕΓΑΛΗ. ΛΕΓΟΝΤΑΙ ΠΕΡΙΕΡΓΑ ΠΡΑΓΜΑΤΑ / ΠΕΡΙ ΕΛΛΗΝΟΤΟΥΡΚΙΚΩΝ.\nΠΡΟΣΟΧΗ ΜΕΓΑΛΗ. ΛΕΓΟΝΤΑΙ ΠΕΡΙΕΡΓΑ ΠΡΑΓΜΑΤΑ / ΠΕΡΙ ΕΛΛΗΝΟΤΟΥΡΚΙΚΩΝ.\n1) ΕΠΕΙΔΗ ΓΙΑ ΛΟΓΟΥΣ ΕΝΤΥΠΩΣΙΑΣΜΟΥ ΚΑΙ ΤΑΧΑ "ΕΧΟΥΜΕ ΠΡΩΤΟΙ ΤΗΝ ΕΙΔΗΣΗ" ΛΕΓΟΝΤΑΙ ΚΑΙ ΓΡΑΦΟΝΤΑΙ ΑΠΙΣΤΕΥΤΕΣ ΑΣΥΝΑΡΤΗΣΙΕΣ ΚΑΙ ΑΤΕΚΜΗΡΙΩΤΕΣ ΕΙΔΗΣΕΙΣ.\nΕΠΕΙΔΗ ΠΕΡΝΑΜΕ ΣΕ ΜΙΑ ΠΕΡΙΟΔΟ ΜΕ ΕΝΤΟΝΕΣ ΨΥΧΟΛΟΓΙΚΕΣ ΕΠΙΧΕΙΡΗΣΕΙΣ ΚΑΙ ΔΗΜΙΟΥΡΓΙΑ ΚΛΙΜΑΤΟΣ ΧΡΕΙΑΖΕΤΑΙ ΠΡΟΣΟΧΗ.\nΟΣΟ ΤΟ ΔΥΝΑΤΟ ΠΙΟ ΑΞΙΟΠΙΣΤΗ ΕΠΙΒΕΒΑΙΩΣΗ ΤΗΣ ΕΙΔΗΣΗΣ.\n2) Η ΚΑΤΑΣΤΑΣΗ ΑΣΦΑΛΩΣ ΔΕΝ ΕΙΝΑΙ ΚΑΛΗ ΜΕ ΤΟΥΣ ΑΠΕΝΑΝΤΙ ΚΑΙ ΕΙΝΑΙ ΠΟΛΥ ΠΙΘΑΝΟ ΝΑ ΧΕΙΡΟΤΕΡΕΥΣΕΙ. Η ΔΙΑΚΟΠΗ (ΜΕΧΡΙ ΝΕΟΤΕΡΑΣ) ΤΩΝ ΕΠΑΦΩΝ ΣΤΟ ΚΥΠΡΙΑΚΟ.\nΗ ΠΟΛΥΕΜΦΑΝΙΣΗ ΤΟΥΡΚΩΝ ΕΠΙΣΗΜΩΝ ΣΕ ΓΕΡΜΑΝΙΑ ΩΣ ΚΑΙ ΑΜΕΡΙΚΑΝΩΝ ΣΕ ΤΟΥΡΚΙΑ.\nΗ ΧΑΟΤΙΚΗ ΚΑΤΑΣΤΑΣΗ ΣΤΗΝ ΜΕΣΟΠΟΤΑΜΙΑ.\nΟΙ ΠΡΟΚΛΗΣΕΙΣ ΤΩΝ ΤΟΥΡΚΩΝ ΠΟΥ ΚΑΘΗΜΕΡΙΝΑ ΚΛΙΜΑΚΩΝΟΝΤΑΙ ΚΑΙ ΕΙΝΑΙ ΠΟΛΥΕΠΙΠΕΔΕΣ ΕΙΝΑΙ ΛΟΓΙΚΟ ΝΑ ΠΡΟΚΑΛΟΥΝ ΑΝΗΣΥΧΙΕΣ...ΑΠΟ ΤΙΣ ΒΟΛΕΣ ΣΤΟ ΦΑΡΜΑΚΟΝΗΣΙ ΜΕΧΡΙ ΤΗΝ ΕΡΕΥΝΑ -ΔΙΑΣΩΣΗ ΔΥΤΙΚΑ ΤΗΣ ΛΕΣΒΟΥ...!!!\n3) ΤΑ ΟΣΑ ΛΕΓΟΝΤΑΙ ΓΙΑ ΕΞΟΠΛΙΣΜΟΥΣ ΕΙΝΑΙ ΕΚΤΟΣ ΠΡΑΓΜΑΤΙΚΟΤΗΤΑΣ.\nΔΕΝ ΥΠΑΡΧΟΥΝ ΧΡΗΜΑΤΑ ΓΙΑ ΤΙΠΟΤΑ.\nΟΥΤΕ F-35 ΜΠΟΡΟΥΜΕ ΝΑ ΑΓΟΡΑΣΟΥΜΕ, ΕΝΩ Η ΟΠΟΙΑ ΑΝΑΒΑΘΜΙΣΗ ΤΩΝ F-16 ΑΠΑΙΤΕΙ ΧΡΟΝΟ.\nΑΥΤΑ ΔΕΝ ΓΙΝΟΝΤΑΙ ΑΠΟ ΤΗΝ ΜΙΑ ΣΤΙΓΜΗ ΣΤΗΝ ΑΛΛΗ....ΚΑΙ ΔΥΣΤΥΧΩΣ ΔΕΝ ΕΧΟΥΜΕ ΠΛΕΟΝ ΕΠΑΦΗ ΜΕ ΤΗΝ ΟΠΟΙΑ ΥΠΗΡΧΕ ΑΕΡΟΠΟΡΙΚΗ ΙΣΟΡΡΟΠΙΑ ΣΤΟ ΑΙΓΑΙΟ...\nΑΠΛΑ"Ο ΚΑΜΜΕΝΟΣ ΚΑΝΕΙ ΤΟ ΔΙΚΟ ΤΟΥ ΠΑΙΧΝΙΔΙ" ΚΑΙ ΒΡΗΚΕ ΤΟΝ ΦΙΛΗ ΓΙΑ ΝΑ ΣΤΡΕΨΟΥΝΕ ΚΑΙ ΠΡΟΣ ΑΥΤΗ ΤΗΝ ΚΑΤΕΥΘΥΝΣΗ ΤΑ ΠΡΑΓΜΑΤΑ. ...ΤΑΧΑ ΝΑ ΜΑΣ ΔΕΙΞΕΙ ΟΤΙ Η ΚΥΒΕΡΝΗΣΗ ΤΩΝ ΣΥΡΑΝΕΛ ΕΧΕΙ ΑΠΤΟΥΣ ΕΘΝΙΚΟΥΣ ΣΤΟΧΟΥΣ...\n4) ΠΟΛΛΕΣ ΕΠΙΣΚΕΨΕΙΣ ΚΑΝΟΥΝΕ ΟΙ ΒΟΛΤΑΔΟΡΟΙ ΟΙ ΔΙΚΟΙ ΜΑΣ ΣΤΟ ΚΑΤΑΡ ΚΑΙ ΣΤΑ ΗΝΩΜΕΝΑ ΑΡΑΒΙΚΑ ΕΜΙΡΑΤΑ ΚΑΙ ΣΤΗΝ ΟΥΣΙΑ -ΟΠΩΣ ΜΟΥ ΓΡΑΦΟΥΝΕ ΑΡΑΒΕΣ ΑΝΑΛΥΤΕΣ ΑΠΟ ΤΗΝ ΝΤΟΧΑ ΚΑΙ ΤΟ ΑΜΠΟΥ ΝΤΑΜΠΙ- ΔΕΝ ΚΑΝΟΥΝΕ ΚΑΤΙ ΣΗΜΑΝΤΙΚΟ. /ΑΝΑΠΟΤΕΛΕΣΜΑΤΙΚΟΙ. ΕΚΕΙ Ο ΚΑΜΜΕΝΟΣ. ΕΚΕΙ ΠΡΟΣΦΑΤΑ Ο Α/ΓΕΕΘΑ ΚΑΙ Ο Α/ΓΕΝ.\nΠΑΝΕ ΓΙΑ ΒΟΛΤΕΣ ΚΑΙ ΕΠΙΚΑΛΟΥΜΕΝΟΙ ΤΗΝ ΕΚΘΕΣΗ IDEX. ΕΦ ΟΣΟΝ ΔΕΝ ΕΧΕΙΣ ΧΡΗΜΑ ΔΕΝ ΜΠΟΡΕΙΣ ΝΑ ΚΑΝΕΙΣ ΤΙΠΟΤΑ...ΑΣΕ ΠΟΥ Ο ΚΑΜΜΕΝΟΣ ΠΑΙΡΝΕΙ ΜΑΖΙ ΤΟΥ ΚΑΤΙ ΞΕΧΑΣΜΕΝΟΥΣ ΓΕΡΟΥΣ...ΠΡΟΗΓΟΥΜΕΝΩΝ ΔΕΚΑΕΤΙΩΝ...ΣΥΝΕΛΘΕΤΕ...\n5) ΟΡΘΩΣ ΤΟ ΗΘΙΚΟ ΤΩΝ ΕΛΛΗΝΩΝ ΘΑ ΠΡΕΠΕΙ ΝΑ ΕΝΙΣΧΥΕΤΑΙ.\nΑΛΛΑ ΔΕΝ ΜΠΟΡΕΙ ΝΑ ΜΠΑΙΝΟΥΜΕ ΣΤΗ ΛΟΓΙΚΗ ΚΑΠΟΙΩΝ ΒΙΝΤΕΟ ΚΑΙ ΝΑ ΚΑΛΟΥΝΕ ΤΟΥΣ ΑΞΙΩΜΑΤΙΚΟΥΣ ΝΑ ΧΑΜΟΓΕΛΑΝΕ ΚΑΙ ΝΑ ΛΕΝΕ ΔΕΝ ΑΝΤΙΜΕΤΩΠΙΖΟΥΝ ΚΑΝΕΝΑ ΠΡΟΒΛΗΜΑ..ΔΗΜΟΣΙΕΣ ΣΧΕΣΕΙΣ ΤΗΣ ΗΓΕΣΙΑΣ . ΚΑΚΟΓΟΥΣΤΕΣ..\n6) ΠΟΛΛΟΙ ΨΕΥΤΟΑΝΑΛΥΟΝΤΕΣ ΠΡΟΣΠΑΘΟΥΝ ΝΑ ΠΡΟΚΑΛΕΣΟΥΝ ΠΕΡΑΙΤΕΡΩ ΕΚΡΗΚΤΙΚΗ ΚΑΤΑΣΤΑΣΗ. ΜΟΝΟ ΠΟΥ ΟΙ ΤΟΥΡΚΟΙ ΜΕ ΤΗΝ ΠΡΟΚΛΗΤΙΚΗ ΣΥΜΠΕΡΙΦΟΡΑ ΤΟΥΣ ΘΑ ΕΝΕΡΓΗΣΟΥΝ ΟΤΑΝ ΚΑΙ ΥΠΟ ΤΙΣ ΠΡΟΥΠΟΘΕΣΕΙΣ ΠΟΥ ΘΑ ΕΚΤΙΜΟΥΝ ΟΤΙ ΤΟΥΣ ΕΥΝΟΟΥΝ...ΑΥΤΕΣ Ο ΔΗΛΩΣΕΙΣ ΤΟΥ ΚΟΤΖΙΑ ΚΑΙ ΤΟΥ ΚΑΜΜΕΝΟΥ ," ΕΙΝΑΙ ΒΟΥΤΥΡΟ ΣΤΟ ΨΩΜΙ ΤΩΝ ΓΕΡΑΚΙΩΝ ΤΗΣ ΑΓΚΥΡΑΣ.'\n7) ΑΣΦΑΛΩΣ ΜΗΝ ΠΕΡΙΜΕΝΕΤΕ ΕΥΡΩΣΤΟΛΟΥΣ-ΕΥΡΩΣΜΗΝΗ ΚΑΙ ΕΥΡΩΣΥΝΤΑΓΜΑΤΑ ΝΑ ΕΡΘΟΥΝ ΝΑ ΜΑΣ ΥΠΟΣΤΗΡΙΞΟΥΝ...\nΟΙ ΕΥΡΩΠΑΙΟΙ ΕΧΟΥΝΕ ΑΛΛΑ ΠΡΟΒΛΗΜΑΤΑ. ΠΟΛΙΤΙΚΑ-ΝΟΜΙΣΜΑΤΙΚΑ-ΟΙΚΟΝΟΜΙΚΑ-ΠΡΟΣΦΥΓΙΚΑ-ΕΚΛΟΓΙΚΑ-ΡΩΣΙΚΗΣ ΑΠΕΙΛΗΣ ΚΑΙ ΤΡΑΜΠΙΚΗΣ ΑΜΦΙΒΟΛΙΑΣ.-BREXIT ...\nΔΕΝ ΕΙΝΑΙ ΓΕΝΙΚΑ ΚΑΛΗ ΠΕΡΙΟΔΟΣ...\n8) ΚΟΙΤΑΞΤΕ Η ΣΥΝΟΔΟΣ ΤΟΥ ΜΟΝΑΧΟΥ ΕΚΤΙΜΩ ΟΤΙ ΗΤΑΝ ΚΑΙ ΕΙΝΑΙ ΒΑΡΟΜΕΤΡΟ.\nΜΕ ΤΕΤΟΙΑ ΥΨΗΛΟΒΑΘΜΗ ΑΝΤΙΠΡΟΣΩΠΕΙΑ ΠΟΥ ΕΙΧΑΝ ΟΙ ΤΟΥΡΚΟΙ ΔΕΝ ΕΙΠΑΝ ΤΙΠΟΤΕ ΓΙΑ ΕΛΛΗΝΟΤΟΥΡΚΙΚΑ ΚΑΙ ΚΥΠΡΙΑΚΟ.\n9) ΑΥΤΟ ΔΕΝ ΕΙΝΑΙ ΚΑΛΟ.\nΜΠΟΡΕΙ ΝΑ ΕΚΛΗΦΘΕΙ ΠΕΡΙΕΡΓΑ.\nΉ ΔΕΝ ΜΑΣ ΥΠΟΛΟΓΙΖΟΥΝ .....\nΉ ΨΥΧΟΛΟΓΙΚΑ ΠΡΟΣΠΑΘΟΥΝ ΝΑ ΜΑΣ ΠΛΗΞΟΥΝ, ΑΦΗΝΟΝΤΑΣ ΝΑ ΛΕΓΟΝΤΑΙ ΚΑΙ ΠΕΡΙΠΛΑΝΩΝΤΑΙ ΔΙΑΦΟΡΑ....ΕΝ ΜΕΣΩ ΕΠΙΛΕΚΤΙΚΗΣ ΣΙΩΠΗΣ..\nΉ ΠΑΡΑΠΛΑΝΟΥΝ ΚΑ ΧΡΗΣΙΜΟΠΟΙΟΥΝ ΠΙΟ ΕΞΕΛΙΓΜΕΝΕΣ ΜΕΘΟΔΟΥΣ.\n10) ΤΕΛΟΣ ΜΗΝ ΞΕΧΝΑΜΕ ΟΤΙ ΟΛΑ ΑΥΤΑ ΓΙΝΟΝΤΑΙ ΣΕ ΜΙΑ ΧΡΟΝΙΚΗ ΠΕΡΙΟΔΟ ΠΟΥ ΠΑΡΑΤΗΡΟΥΝΤΑΙ ΝΕΕΣ ΕΝΤΑΣΕΙΣ ΚΑΙ ΤΡΙΒΕΣ ΣΤΑ ΒΑΛΚΑΝΙΑ...


Οι Κύπριοι σηκώνουν όσα μπορούν και θα τεθούν εκτός ευρω | Amazonios.net\nO οργανωμένος και ήρεμος τρόπος με τον οποίο οι Κύπριοι πολίτες σχημάτιζαν την Πέμπτη ουρές έξω από τις τράπεζες δεν πρέπει να οδηγεί σε λανθασμένες εντυπώσεις για την πραγματική σημασία και διάσταση των γεγονότων στην Κύπρο, προειδοποιεί σε άρθρο του στο Forbes o Karl Whelan*.\nΌπως γράφει ο ίδιος, πολλοί έβγαλαν το συμπέρασμα ότι το σχέδιο της αναδιάρθρωσης των κυπριακών τραπεζών πηγαίνει καλά επειδή δεν προκλήθηκε πανικός.\nΩστόσο, ο μόνος λόγος που συνέβη αυτό ήταν γιατί για πρώτη φορά στην ιστορία της ευρωζώνης επιβλήθηκαν περιορισμοί στην κίνηση κεφαλαίων, γεγονός που σύμφωνα με τον κ. Whelan εγείρει σημαντικά ερωτήματα για το μέλλον του ενιαίου νομίσματος.\nΟι περιορισμοί που επιβλήθηκαν στις κυπριακές τράπεζες, σημαίνουν ότι ενώ το ευρώ παραμένει ονομαστικά το νόμισμα της Κύπρου, ένα ευρώ στην Κύπρο δεν είναι ισότιμο με ένα ευρώ οπουδήποτε αλλού.\nΟ κ. Whelan σημειώνει ότι είναι δύσκολο να δει κανείς πως μπορούν να αρθούν οι περιορισμοί αυτοί χωρίς πλήρη επανεξέταση της συμφωνίας της Κύπρου με την ΕΕ.\nΟι καταθέτες με πάνω από 100.000 ευρώ, ακόμα δεν γνωρίζουν πόσα μπορούν να πάρουν πίσω, ενώ αυτοί με κάτω από 100.000 ευρώ μπορεί να ανησυχούν ότι η σειρά τους να δεχτούν το χτύπημα θα έρθει ανά πάσα στιγμή.\nΤην ίδια ώρα η πιθανή κατάρρευση της οικονομίας ενδέχεται να πυροδοτήσει μια κρατική χρεοκοπία που μπορεί να χτυπήσει τις τράπεζες και να αυξήσει ακόμα περισσότερο τις απώλειες των πιστωτών.\nΟι περιορισμοί στη διακίνηση κεφαλαίων μπορεί να αποσυρθούν αν η ΕΚΤ επιτρέψει στην κεντρική τράπεζα της Κύπρου να παράσχει απεριόριστη ρευστότητα μέσω του ELA. Αλλά όπως αναφέρει ο κ. Whelan, ούτε η ΕΚΤ, ούτε η κεντρική τράπεζα της Κύπρου θα ενδιαφερθούν να κάνουν κάτι τέτοιο.\nΗ ΕΚΤ είναι πολύ ευαίσθητη όσον αφορά τον ELA και ανησυχεί πολύ για το πώς λήγουν αυτά τα προγράμματα. Η κεντρική τράπεζα της Κύπρου γνωρίζει ότι πρέπει να αναλάβει το πιστωτικό ρίσκο που σχετίζεται με το δανεισμό του ELA.\nΓια αυτούς τους λόγους οι κεφαλαιακοί έλεγχοι δεν θα αποσυρθούν. Και για όσο ισχύει αυτό, η Κύπρος θα είναι «τυπικά» μόνο μέλος της ευρωζώνης.\nΑπό τη στιγμή που η Κύπρος θα είναι μόνο κατ’ όνομα μέλος της ευρωζώνης, θα παραμένει το ερώτημα για το αν μπορεί να ξαναγίνει ένα φυσιολογικό μέλος ή είναι καλύτερα να γυρίσει σε δικό της νόμισμα.\nΣύμφωνα με τον κ. Whelan για να διευκολυνθεί μια επιστροφή στο καθεστώς όπου ένα κυπριακό ευρώ είναι ίσο με ένα ευρώ οπουδήποτε αλλού, πρέπει να αλλάξουν στρατηγική απέναντι στην Κύπρο οι Ευρωπαίοι ηγέτες.\nΣυγκεκριμένα, θα πρέπει να επιτρέψουν στον ESM να αναλάβει τις κυπριακές τράπεζες και να τις ανακεφαλαιοποιήσει. Από τη στιγμή που μια τέτοια εξέλιξη μοιάζει απίθανη, η συμμετοχή της Κύπρου στο ευρώ θα παραμένει αβέβαιη.\nΤην ίδια ώρα, ο φόβος ότι μπορεί να επιβληθούν και αλλού περιορισμοί στις κινήσεις κεφαλαίων, θα επηρεάσει την συμπεριφορά των πολιτών και σε άλλες χώρες της ευρωζώνης, προειδοποιεί ο κ. Whelan.\n* Ο Karl Whelan είναι καθηγητής οικονομικών στο πανεπιστήμιο του Δουβλίνου. Έχει εργαστεί στην Fed και στην κεντρική τράπεζα της Ιρλανδίας, ενώ είναι μέλος ειδικής ομάδας εμπειρογνωμόνων που συμβουλεύει την Επιτροπή για Οικονομικά Θέματα του Ευρωπαϊκού Κοινοβουλίου.


Kωνσταντίνα Σπυροπούλου: Οι πρώτες δηλώσεις για την σχέση της με τον Φίλιππο Βαρβέρη! - News - Youweekly\nΤο παραδέχτηκε και μίλησε ανοιχτά!\nNews 18.03.2019 15:33\nΤότε, η Κατερίνα Καινούργιου θέλησε να τηλεφωνήσει on air στην εντυπωσιακή παρουσιάστρια, προκειμένου να την ρωτήσει αν έχει όντως σχέση με τον επιχειρηματία! Διαβάστε παρακάτω...\nΦίλιππος Βαρβέρης: Αυτή είναι η καυτή πρώην του συντρόφου της Κωνσταντίνας Σπυροπούλου!\nΤο Youweekly.gr έψαξε, βρήκε και σας παρουσιάζει την σχέση που διατηρούσε ο Φίλιππος πριν γνωρίσει και ερωτευτεί παράφορα την Κωνσταντίνα Σπυροπούλου!\nΟ λόγος για την Ελένη Θεοδωρίκα!\nΟι δυο τους είχαν γνωριστεί μέσω κοινών γνωστών και από την πρώτη στιγμή υπήρξε αμοιβαία έλξη και έντονη χημεία. Ο Φίλιππος, εκτός από πολύ ελκυστικός και όμορφος άνδρας, έχει πολύ χιούμορ, ενώ αρκετοί τον χαρακτηρίζουν καρδιοκατακτητή, αφού κατά καιρούς είχε σχέση με πολλές, εντυπωσιακές γυναίκες. Όσοι τους γνώριζαν μιλούσαν για το ιδανικό ζευγάρι!


Νίκος Γκιώνης: «Στο ΠΑΣΟΚ έχουμε μόνο μία δυνατότητα: Να πετύχουμε!» – Κεντροαριστερά\nΝίκος Γκιώνης: «Στο ΠΑΣΟΚ έχουμε μόνο μία δυνατότητα: Να πετύχουμε!»\n26 Απριλίου 2017/ Ελλάδα/\nΌσο χαμηλά και αν βρίσκεται δημοσκοπικά ή εκλογικά το ΠΑΣΟΚ, δεν έπαψε ποτέ να αποτελεί ένα συστατικό στοιχείο της Ελλάδας μετά τη Μεταπολίτευση. Μιας Ελλάδας της δημοκρατίας, του εκσυγχρονισμού και της ευημερίας. Δεν είναι ένα κόμμα που αποτελεί ιστορία ή μνημείο. Είναι η ζωντανή ψυχή μιας Ελλάδας που παρά τα όποια λάθη, έκανε περισσότερα βήματα μπροστά όπως δεν έκανε ποτέ κατά το παρελθόν.\nΣήμερα το Κίνημα είναι ζωντανό. Μπορεί να μη βρισκόμαστε στο 1974 ή στο 1981 και να μην έχουμε ούτε τις ίδιες παραστάσεις, ούτε τα ίδια όνειρα. Σήμερα, όμως, οφείλουμε να έχουμε όνειρα πιο δυνατά από τις αναμνήσεις μας. Οι αναμνήσεις μας κράτησαν στα δύσκολα χρόνια. Στην εποχή που ο μονόδρομος της εξόδου από την Κρίση χτυπήθηκε από την καιροσκοπική Δεξιά του Αντώνη Σαμαρά αρχικά και από την δημαγωγική δήθεν Αριστερά του ΣΥΡΙΖΑ, σταθήκαμε όρθιοι και επιμείναμε παρά τις αντιξοότητες να βγάλουμε τη χώρα από το αδιέξοδο χωρίς να υπολογίσουμε το κόστος για την παράταξή μας.\nΕδώ και καιρό αναπνέουμε ως κόμμα και ως χώρος και αφήνουμε πίσω τα δύσκολα. Προσπαθούμε να κρατήσουμε την Κεντροαριστερά ζωντανή την ώρα που ηττάται σε όλη την Ευρώπη. Όλες οι εκδηλώσεις που διοργανώνουν οι οργανώσεις του ΠΑΣΟΚ στην ελληνική επικράτεια δείχνουν μία παράταξη σε άνοδο, ένα κόμμα που ξανασυνδέεται με την κοινωνία. Θα χαρίσουμε αυτή την πορεία στον καταρρέοντα ΣΥΡΙΖΑ ή σε μία Νέα Δημοκρατία που έχει φορέσει έναν φιλελεύθερο μανδύα κρατώντας «κλειδωμένη στα παρασκήνια» την υπαρκτή της συντήρηση και οπισθοδρόμηση;\nΔεν θα χαρίσουμε σε κανέναν την άνοδό μας. Μία άνοδο που δεν είναι οικογενειακή υπόθεση του ΠΑΣΟΚ, αλλά εθνική υπόθεση μιας χώρας που πρέπει να ξαναποκτήσει τον ισχυρό προοδευτικό πόλο εξουσίας, μακριά από τον υποδουλωμένο στην «ψεκασμένη Δεξιά» και δημαγωγό ΣΥΡΙΖΑ.\nΟδηγούμαστε, λοιπόν, σε ένα διπλό συνέδριο. Σε ένα συνέδριο του ΠΑΣΟΚ που θα αντανακλά μία βάση και μία κοινωνία που προσπαθεί να φύγει από το κλίμα του 2015 και να μην επιστρέψει ποτέ σε αυτό με στελέχη και μέλη που θα ξαναχαράξουν την πορεία του πρώτου σοσιαλιστικού κόμματος στη χώρα μακριά από συνθήκες έκτακτης κατάστασης και σε ένα συνέδριο της Δημοκρατικής Συμπαράταξης με στόχο την ιδεολογική, πολιτική και προγραμματική ώσμωση όσων δυνάμεων τη συγκροτούν.\nΣε αυτό το πλαίσιο, μένοντας μακριά από προσωπικές συγκρούσεις και κοιτώντας με το ένα μάτι την ιστορία και με το άλλο τις γενιές του σήμερα και του αύριο έχουμε μόνο έναν σκοπό και μία δυνατότητα: Να πετύχουμε!\nΤου Νίκου Γκιώνη-Ιστορικός και Γραμματέας της Δ.Ο ΠΑΣΟΚ Αμαρουσίου(από το thecaller.gr)\nΣκληρή απάντηση της ΠΑΣΠ στην Χριστοφιλοπούλου


Μπομπονιέρα γάμου πουγκί με καρδιές\nΜπομπονιέρα γάμου πουγκί με καρδιές αρωματικές, υφασμάτινο και κορδέλα με δαντέλα για δέσιμο. Διάσταση 21 x 11 εκ. Είναι μία ξεχωριστή και εντυπωσιακή πρόταση η οποία θα αποτελέσει ένα ενθύμιο για εσάς, τους αγαπημένους σας και τους καλεσμένους σας, ενώ μέσω αυτού θα πάρουν μια γεύση του γούστου σας. Άν κάνετε την επιλογή φτιάξτο μόνος σου, η τιμή αφορά την παραγγελία όλων των υλικών, (εκτός των κουφέτων τα οποία παραγγέλνετε ξεχωριστά από την κατηγορία ζαχαρώδη) ώστε να δεθεί από εσάς. Στην ολοκληρωμένη μπομπονιέρα γάμου συμπεριλαμβάνεται και το κόστος 5 κουφέτων.


Ιφιμέδεια: Αυστηρώς ακατάλληλον\nΑναρτήθηκε από Ιφιμέδεια στις 10:37 π.μ.\nΤέλειο!Ο Φύσσας είναι πολύ καλός , Ιφιμέδεια!Και τα κείμενα του στην ATHENS VOICE είναι πολύ ενδιαφέροντα και κυρίως το μυθιστόρημα του ΠΛΑΤΕΙΑ ΛΕΝΙΝ, ΠΡΩΗΝ ΣΥΝΤΑΓΜΑΤΟΣ, το καλύτερο ελλήνικό βιβλίο που διάβασα τα τελευταία χρόνια!Στο προτείνω ανεπιφύλακτα!Το ΑΥΣΤΗΡΩΣ ΑΚΑΤΑΛΛΗΛΟΝ από που το αγόρασες???\nΠάντως , γενικότερα εκείνη η εποχή, ακόμη και στα σόκιν της, πρέπει να είχε μια αθωότητα...\nΜου έφεραν σχετικά πρόσφατα το σάουντρακ από μια θρυλική πορνοταινία των '60s , το βαθύ λαρύγγι με τη Λίντα Λάβλεης, το οποίο λέει το είχε απαγορέψει η CIA στην Aμερική (ήταν η εποχή της σεξουαλικής επανάστασης).\nΔεν μπορείτε να φανταστείτε τι γλυκερή soul είναι η μουσική! Έχει κάτι τραγουδάκια δίλεπτα τύπου "she's got to have it in the morning" και άλλα τέτοια που τη σήμερον ημέρα, μόνο χαμόγελο προκαλούν...\nΤο βιβλίο το αγόρασα πριν λίγα χρόνια στο Παζάρι Βιβλίου στην Πλατεία Κλαυθμώνος. Φοβάμαι ότι ίσως δεν κυκλοφορεί πλέον στην αγορά, αλλά αξίζει να το ψάξει κανείς. Είναι τέλειο!\nΤο Πλατεία Λένιν, πρώην Συντάγματος δεν το έχω διαβάσει, αλλά αφούέίσαι τόσο ενθουσιώδης θα το ψάξω! Thanks!\nσυμφωνώ απολύτως! Έχει μια περίεργη αθωότητα αυτή η εποχή. Λίγο να κρατήσουμε και τα προσχήματα κάπως. Η γλώσσα των κιμένων των προγραμμάτων είναι όλα τα λεφτά! -Άσε που από μόνο του το γεγονός ότι κυκλοφορούσαν προγράμματα πριν την προβολή τέτοιων ταινιών κάτι λέει.\nΙφημέδεια, ιδανικός συνδυασμός, ζωή και τέχνη, σέξ και λογοτεχνία, πάθος και χιούμορ...Τέλεια!\nΔεν τον ήξερα τον κύριο Φύσσα, θα τα ψάξω κι εγώ.\nΑπό λογοτεχνία καλά πάμε -- καμιά μετάφραση θα κάνουμε;\nΚαι θεά και λογοτέχνης, και σύντροφος και κεντήστρα!!!!\nΠως τα προλαβαίνεις όλα;!!!!!\nΚαι άλλα πολλά.. Αχ, η καρδιά μου το ξέρει Ιούδα μου!\n(Λες να βοηθάει η πρώην θεϊκή μου υπόσταση;)\nέχεις δίκιο το έχω ρίξει το σορολόπ!!


Η Ταξιαρχία SEEBRIG ΚΑΤΑΣΤΕΛΛΕΙ τους Έλληνες; Είμαστε υπό ΚΑΤΟΧΗ; (βίντεο) | iEpikaira\nΗ Ταξιαρχία SEEBRIG ΚΑΤΑΣΤΕΛΛΕΙ τους Έλληνες; Είμαστε υπό ΚΑΤΟΧΗ; (βίντεο)\n[Σοκαριστηκές οι δηλώσεις του μοναδικού δημοσιογράφου που ήταν αυτόπτης μάρτυρας στο Πισοδέρι! ΔΙΑΒΑΣΤΕ ΕΔΩ ΛΕΠΤΟΜΕΡΕΙΕΣ! και ΟΠΩΣΔΗΠΟΤΕ ΤΗΝ ΕΠΙΒΕΒΑΙΩΣΗ ΕΔΩ!]


“Πόλεμος” στις φυλακές Τρικάλων - Τουλάχιστον 11 κρατούμενοι απέδρασαν – ΒΙΝΤΕΟ - Newsit.gr\nNewsit / Έγκλημα / “Πόλεμος” στις φυλακές Τρικάλων – Τουλάχιστον 11 κρατούμενοι απέδρασαν – ΒΙΝΤΕΟ\nΔημοσιεύθηκε: 23.03.2013 | 12:08\nΝύχτα κόλασης την Παρασκευή στις φυλακές Τρικάλων, απ’ όπου τουλάχιστον 11 αλλοδαποί κρατούμενοι κατάφεραν να αποδράσουν ενώ τραυματίστηκαν δύο σωφρονιστικοί υπάλληλοι εκ των οποίων ο ένας σοβαρά. Συμφωνα με το υπουργείο Δικαιοσύνης, όλοι οι δραπέτες ήταν καταδικασμένοι για ληστείες και κλοπές.\nΣύμφωνα με σωφρονιστικούς υπαλλήλους, όλοι οι πυροβολισμοί σημειώθηκαν έξω απο τις φυλακές και κανένας κρατούμενος δεν πυροβόλισε μέσα απο το κτίριο.\nΑστυνομικές πληροφορίες αναφέρουν επίσης πως έχουν εντοπιστεί 6 κρατήρες από έκρηξη επιθετικών χειροβομβίδων. Βρέθηκαν επίσης δύο επιθετικές χειροβομβίδες και άλλες δύο αμυντικές που δεν είχαν σκάσει και άλλη μία στην οποία βγήκε η περόνη αλλά δεν έσκασε και κλήθηκε πυροτεχνουργός για να την παραλάβει.\nΣτο εσωτερικό των φυλακών, σύμφωνα πάντα με τις ίδιες πληροφορίες, φαίνεται να έχουν κόψει τα κρεβάτια, να έχουν φτιάξει γάντζους με αυτά όπως επίσης και σχοινιά, ενώνοντας σεντόνια. Επίσης, έκοψαν τα κάγκελα από παράθυρο ώστε να έχουν πρόσβαση προς την ταράτσα του κτιρίου.\nΜόνο σε μία από τις 5 σκοπιές που δέχθηκαν πυροβολισμούς, βρέθηκαν 75 σημάδια από σφαίρες.\nΟ σωφρονιστικός υπάλληλος που τραυματίστηκε σοβαρά βρισκόταν στη σκοπιά 5 ενώ ο δεύτερος προσπάθησε με τζιπάκι να πάει να πάρει τον συνάδελφό του και δέχθηκε τα πυρά.\nΣτην τρίτη πτέρυγα κρατούνται κυρίως βαρυποινίτες που έχουν καταδικαστεί για απόπειρες δολοφονιών, ληστείες, ένοπλες επιθέσεις και άλλα βαριά αδικήματα ενώ στο ίδιο κελί κρατείτο δίδυμο ληστών από την Αργεντινή και την Αλβανία που είχε κάνει σωρεία ληστειών στην Αττική. Ο Αλβανός, σύμφωνα με αστυνομικές πληροφορίες φέρεται να έχει αποδράσει ενώ ο Αργεντίνος δεν τα κατάφερε.\nΤέλος, πιθανολογείται οτι οι κρατούμενοι εκμεταλλεύτηκαν το γεγονός ότι ενδεχομένως οι σωφρονιστικοί υπάλληλοι να έβλεπαν τον αγώνα Βοσνία – Ελλάδα.\nΡεπορτάζ Παναγιώτης Σπυρόπουλος – Μιχάλης Λαγάνης


Το ιστορικό δίδαγμα για την εθνική επιβίωση - Ζωηφόρος\nΤετάρτη, 19 Φεβρουαρίου 2014 20:15\nΤο φετινό συνέδριο είχε τίτλο «Η ζωή των υποδούλων Ελλήνων επί Τουρκοκρατίας: Καταπίεση - Κοινοτισμός - Πᾳιδεία». Στην πρώτη ενότητα, στην οποία παρέστη και ο Αρχιεπίσκοπος Αθηνών και πάσης Ελλάδος κ. Ιερώνυμος, ακούσαμε πώς διατηρήθηκε η συνείδηση της ελληνικής συνέχειας και πώς η Ορθοδοξία συνδέεται άρρηκτα με την εθνική μας ταυτότητα. Ρωμηοί, Γραικοί και Έλληνες είναι τα τρία ονόματα του Γένους, τα οποία εναλλάσσονται στις γραπτές πηγές και ουσιαστικά δεν διαφέρουν μεταξύ τους. Άλλωστε, και στην Ιλιάδα του Ομήρου οι Έλληνες πάλι με τρία ονόματα αναφέρονται: Αχαιοί, Δαναοί και Αργείοι. Σημασία δεν έχουν τα ονόματα, αλλά η συνείδηση. Οι ομιλητές απέδειξαν ότι και οι κληρικοί ιεροκήρυκες και οι λόγιοι συγγραφείς και ο απλός λαός είχαν συνείδηση ιστορικής ενότητας. Οι αρχαίοι ζουν μέσα στα κηρύγματα, στα μαθήματα, στις διηγήσεις της Φυλλάδας του Μεγαλέξανδρου.\nΑπό το 1204, όταν οι Φράγκοι καταλαμβάνουν την Κωνσταντινούπολη, αναπτύσσεται η Μεγάλη Ιδέα της απελευθέρωσης όλων των ελληνικών εδαφών. Η Ιδέα ανδρώνεται μετά την Άλωση από τους Τούρκους το 1453 και αποκρυσταλλώνεται φραστικά το 1844, με την ιστορική ομιλία του Ιωάννη Κωλέττη στη Βουλή των Ελλήνων. Η συνείδηση ότι είναι απόγονοι της αρχαίας Ελλάδας και του Βυζαντίου κράτησε όρθιους τους προγόνους μας κατά τα σκοτεινά χρόνια της δουλείας.\nΣτη δεύτερη ενότητα μάθαμε για τις μορφές της καταπίεσης και τον ρόλο της Εκκλησίας στη διατήρηση της ελληνικότητας. Τότε όποιος χανόταν για την Ορθοδοξία χανόταν και για τον Ελληνισμό. Τα παιδιά του παιδομαζώματος γίνονταν γενίτσαροι και τούρκευαν στην ψυχή και στο πνεύμα. Ξεχνούσαν την ελληνορθόδοξη καταγωγή τους ή, στην καλύτερη περίπτωση, αποκτούσαν μια ουδέτερη εθνική συνείδηση. Όποιος εξισλαμιζόταν «τούρκευε». Το Οικουμενικό Πατριαρχείο αγωνίστηκε να ισορροπήσει μεταξύ της οικουμενικότητας της Ορθοδοξίας και της ανάγκης των Ελλήνων να αποκτήσουν την ελευθερία τους από τους Οθωμανούς και να αντιμετωπίσουν τις προπαγάνδες του παπισμού και του πανσλαβισμού.\nΣτην τρίτη ενότητα θυμηθήκαμε το κοινοτικό ιδεώδες της Ορθοδοξίας, την αλληλεγγύη που επικρατούσε στις περίφημες κοινότητες των υπόδουλων Ελλήνων, την επίδραση των Πατέρων της Εκκλησίας στα καταστατικά των συντεχνιών και αδελφοτήτων στην υπόδουλη Ελλάδα και στον Απόδημο Ελληνισμό, τη φιλανθρωπία των μοναστηριών και τον εθνικό ρόλο των εμπόρων και των ναυτικών μας. Ιδιαιτέρως στις δύσκολες ημέρες μας, όπου απαιτούνται μεγαλύτερη αλληλεγγύη και περισσότερη συμπαράσταση προς τον συνάνθρωπο, καλό είναι να διαβάσουμε ξανά τον τρόπο οργάνωσης της κοινοτικής αυτοδιοίκησης των ορθόδοξων Ελλήνων με τον επίσκοπο δικαστή και συντονιστή, τους εκλεγμένους δημογέροντες και το πνεύμα χριστιανικής αδελφοσύνης και κατανομής των βαρών.\nΣτο συνέδριο δεν έγινε προσπάθεια να επιβληθεί άνωθεν μία και μοναδική ερμηνεία των γεγονότων υπό το πρίσμα της Εκκλησίας. Εκλήθησαν άνθρωποι διάφορων αντιλήψεων και κοσμοθεωριών, χωρίς όμως ακρότητες και σκόπιμες διαστρεβλώσεις των γεγονότων. Αντιθέτως, σε συνέδρια ή έντυπα των δήθεν προοδευτικών παρατηρεί κανείς μονοφωνία και μονομέρεια, καθώς και συστηματική φίμωση κάθε αντίθετης άποψης. Τα πρακτικά του περσινού συνεδρίου έχουν ήδη εκδοθεί και βρίσκονται στη διάθεση των ερευνητών.


244 συστάσεις ασθενών\nΈχεις επιλέξει γιατρό που προσφέρει ειδική τιμή! 10€: Περιλαμβάνει κλινική εξέταση και συνταγογράφηση Κλείσε ραντεβού και εκμεταλλεύσου την!\nΣυνολική βαθμολογία από 249 ασθενείς\n244 ασθενείς τον προτείνουν\nΌλες (249) Όλες οι βαθμολογίες (249)\nΠΑΥΛΟΣ Σ 16 Ιουνίου 2021\nΠΑΥΛΟΣ Σ Μέλος από 22 Ιανουαρίου 2020 Επιβεβαιωμένη αξιολόγηση 2 αξιολογήσεις στο doctoranytime\nΕξαιρετικός άνθρωπος επαγγελματίας επιστήμονας.\nΚωνσταντίνος Α 14 Ιουνίου 2021\nΚωνσταντίνος Α Επιβεβαιωμένη αξιολόγηση 6 αξιολογήσεις στο doctoranytime\nΆψογος σε όλα , στην ώρα του κάθε φορά !\nΑΛΙΚΗ Χ 5 Ιουνίου 2021\nΑΛΙΚΗ Χ Μέλος από 7 Οκτωβρίου 2019 Επιβεβαιωμένη αξιολόγηση 2 αξιολογήσεις στο doctoranytime\nΠολύ καλός γιατρός και υπέροχος άνθρωπος\nΛεωνίδας Δ 1 Ιουνίου 2021\nΛεωνίδας Δ Μέλος από 30 Μαΐου 2021 Επιβεβαιωμένη αξιολόγηση 1 αξιολόγηση στο doctoranytime\nΜΑΡΙΑ Π 29 Μαΐου 2021\nΜΑΡΙΑ Π Μέλος από 11 Απριλίου 2019 Επιβεβαιωμένη αξιολόγηση 1 αξιολόγηση στο doctoranytime\nΛακωνικός, έμπειρος, ευγενικός\nΔήμητρα Γ 27 Μαΐου 2021\nΔήμητρα Γ Μέλος από 21 Σεπτεμβρίου 2018 Επιβεβαιωμένη αξιολόγηση 1 αξιολόγηση στο doctoranytime\nΠολυ καλος γιατρός. Εμπνέει εμπιστοσύνη, ασχολείται προσεκτικα με ότι αναφέρεις.\nΝικόλαος Γ 22 Μαΐου 2021\nΝικόλαος Γ Μέλος από 19 Μαΐου 2021 Επιβεβαιωμένη αξιολόγηση 1 αξιολόγηση στο doctoranytime\nΕξαιρετικός και συνεπής. Τον προτείνω ανεπιφύλακτα\nΑΙΚΑΤΕΡΙΝΗ Χ 22 Μαΐου 2021\nΕξαιρετικός άνθρωπος και χωρίς καθυστέρηση στο ραντεβού. Είναι δεύτερη φορά που τον συμβουλευομαστε και εννοείται πως είναι ο γιατρός μας.\nΓαλήνη Σ 20 Μαΐου 2021\nΓαλήνη Σ Μέλος από 6 Μαρτίου 2019 Επιβεβαιωμένη αξιολόγηση 1 αξιολόγηση στο doctoranytime\nΤόσο αυτός όσο και η βοηθός του ήταν πολύ φιλικοί. Όπως πάντα συνεπεστατος στην ώρα του ραντεβού.\nΘεμιστοκλής Κ 19 Μαΐου 2021\nΘεμιστοκλής Κ Μέλος από 18 Μαΐου 2021 Επιβεβαιωμένη αξιολόγηση 1 αξιολόγηση στο doctoranytime\nΠρώτη φορά επίσκεψη στο ιατρείο, ακριβείς στην ώρα, ευχάριστος, απάντησε με σεβασμό σε όλες μου τις ερωτήσεις. Έμεινα πολύ ικανοποιημένος.\n9,7 από 249 αξιολογήσεις\nΠαρακάτω θα δεις τα μέτρα προστασίας κατά της διασποράς του κορωνοϊού στους χώρους παροχής υπηρεσιών υγειάς. Ο Μαλλιαρός Σταύρος τα ακολουθεί πιστά.


Πτυχιούχος Οικονομιλόγος - Φοροτεχνικός\nΣτη σημερινή εποχή γίνεται όλο και πιο δύσκολη η έγκαιρη εξόφληση υποχρεώσεων τόσο για τα φυσικά πρόσωπα όσο και για τις επιχειρήσεις. Και αυτό όχι βέβαια γιατί κανείς θέλει να χρωστάει αλλά γιατί δημιουργήθηκαν υποχρεώσεις σε μία περίοδο που η εξυπηρέτησή τους φαινόταν εφικτή και στη συνέχεια τα οικονομικά δεδομένα άλλαξαν δραματικά. Το σημερινό διαθέσιμο εισόδημα για την μεγάλη πλειονότητα των πολιτών δεν επαρκεί πολλές φορές ούτε για τα απολύτως αναγκαία, από την άλλη η μη πληρωμή ληξιπρόθεσμων υποχρεώσεων σε ταμεία, τράπεζες, Δημόσιο κ.λπ. δεν παραγράφεται, αντίθετα με τις προσαυξήσεις, πρόστιμα κ.λπ. πολλαπλασιάζει την οφειλή. Δημιουργούνται έτσι κίνδυνοι αφαίρεσης περιουσιακών στοιχείων και η πολιτεία έχει ήδη θωρακίσει τόσο νομικά όσο και πρακτικά το οπλοστάσιο των πλειστηριασμών επί κινητών και ακινήτων αξιών.\nΟ πολίτης ή η επιχείρηση θα πρέπει να αξιοποιήσει το πλαίσιο των ρυθμίσεων που κάθε φορά είναι σε ισχύ.\n1. Νόμος Κατσέλη. Θα χρειαστεί την συνδρομή επιστημόνων που είναι εξειδικευμένοι σε αυτές τις περιπτώσεις.\n2. Ρυθμίσεις που κάνει η κάθε τράπεζα εφ όσον παρουσιαστεί ένα ρεαλιστικό και αξιόπιστο σχέδιο πληρωμών. Η Τράπεζα μπορεί να μειώσει στο μισό τη μηνιαία δόση για συγκεκριμένο χρονικό διάστημα, να συμφωνήσει στην είσπραξη μόνο των τόκων ή ακόμα και να συμφωνήσει σε πληρωμή ποσού εφ άπαξ μειωμένου σε σχέση με τις υφιστάμενες οφειλές. Στην περίπτωση των επιχειρήσεων με δανεισμό σε κεφάλαια κίνησης ή και μεσοπρόθεσμο δανεισμό καλό είναι η αίτηση ρύθμισης να συνοδεύεται από συγκεκριμένο επιχειρηματικό σχέδιο που θα υποδεικνύει δυνατότητες βιωσιμότητας και ανάπτυξης της επιχείρησης.\nΕίναι στη βουλή και αναμένεται η ψήφιση νομοσχεδίου για εξόφληση οφειλών σε έως 120 δόσεις. Η ρύθμιση θα περιλαμβάνει και διαγραφή προσαυξήσεων ανάλογα με τον αριθμό των δόσεων, περισσότερες δόσεις μικρότερη απαλλαγή από προσαυξήσεις και το αντίστροφο.\nΘα υπάρξει ειδική διαδικασία ενοποίησης οφειλών από εφορία ασφαλιστικά ταμεία κλπ και υπαγωγή τους σε εξώδικο συμβιβασμό εάν το ποσό των οφειλών είναι πάνω από 20000ευρώ.Σε κάθε περίπτωση η διαδικασία θα είναι μέσω ειδικής ηλεκτρονικής πλατφόρμας του TAXIS.\nΣε ασφαλιστικούς οργανισμούς\nΕίναι βέβαιο ότι θα υπάρξει ρύθμιση καθυστερημένων εισφορών σε μηνιαίες δόσεις. Εδώ η δυσκολία είναι η πληρωμή ταυτόχρονα της τρέχουσας εισφοράς και της δόσης.\nΕίναι βέβαιο ότι χωρίς αύξηση του διαθέσιμου εισοδήματος οι ρυθμίσεις δεν λύνουν το πρόβλημα όπως είναι βέβαιο ότι η συνέχεια μιας ανελέητης εισπρακτικής πολιτικής θα δημιουργήσει και νέα χρέη. Υπάρχει όμως άλλος τρόπος διαχείρισης των οφειλών των νοικοκυριών και των επιχειρήσεων; Μάλλον όχι.\n(*) Ο Μανώλης Χατζηεμμανουήλ είναι πρώην διευθυντής σε καταστήματα Αγροτικής και Τράπεζας Πειραιώς, ιδιοκτήτης του Λογιστικού χρηματοοικονομικού κέντρου Νέας Μάκρης (Λιβυσίου 21, τηλέφωνα 2294304637 - 6977096684).


Τα αντικλεπτικά συστήματα παραγωγής τεχνητής ομίχλης αποτελούν την ιδανική λύση για την προστασία του χώρου σας μέχρι να έρθει η αστυνομία.\nΜπορούν να εγκατασταθούν σε οποιοδήποτε χώρο και σημείο δίχως να επηρεάζουν την αισθητική του χώρου σας, αυτόνομα ή και συμπληρωματικά στο υπάρχον σύστημα του συναγερμού σας, μεγιστοποιώντας το βαθμό ασφάλειας και προστασίας της οικίας ή της επιχείρησης σας.\nΗ κεντρική ιδέα στην οποία βασίζεται η κατασκευή των αντικλεπτικών συστημάτων ομίχλης ασφαλείας στηρίζεται στο να αποτρέπει την ληστεία-βανδαλισμό μειώνοντας την ορατότητα του κλέφτη, με αποτέλεσμα τον αποπροσανατολισμό του μέσα στον προστατευόμενο χώρο.\nΤα μηχανήματα ομίχλης της PROTECT είναι κατάλληλα για χώρους κάθε διάστασης και χρήσης. Με ένα μηχάνημα ομίχλης μπορείτε να προφυλάξετε κάθε χώρο, από ένα μικρό υπόγειο δωμάτιο ή ένα γραφείο μέχρι μία μεγάλη αποθήκη ή ένα ολόκληρο σούπερ μάρκετ. Οταν επιλέγετε ένα μηχάνημα ομίχλης το ερώτημα είναι πόσα δωμάτια και πόσα πολύτιμα αντικείμενα θέλετε να προστατέψετε, καθώς και πόσο γρήγορα θέλετε να γεμίσει ο χώρος με ομίχλη\nΤο μηχάνημα καπνού είναι ένα προϊόν το οποίο κατασκευάζεται στη Δανία από την εταιρία Protect που έχει και την πατέντα.\nΗ Protect είναι μια διεθνώς αναγνωρισμένη εταιρία η οποία εξειδικεύεται στα συστήματα προστασίας χώρου με χρήση καπνού. Δημιουργήθηκε με γνώμονα τον τρόπο δράσης των περισσότερων διαρρήξεων βάσει των στατιστικών της αστυνομίας. Διατίθεται εδώ και αρκετά χρόνια στην Ευρώπη και την Αμερική με μεγάλη επιτυχία, σε περισσότερες από 30 χώρες.\nΗ κεντρική ιδέα στην οποία βασίζεται είναι να μηδενιστεί η ορατότητα του διαρρήκτη. Αποτρέπει την κλοπή μειώνοντας την ορατότητα του κλέφτη, με αποτέλεσμα τον αποπροσανατολισμό του μέσα στον προστατευόμενο χώρο.\nΤο υλικό που χρησιμοποιείται για την παραγωγή του καπνού είναι από νερό και γλυκόλη. Ο καπνός είναι άοσμος και οικολογικός, δεν προξενεί κανένα πρόβλημα στην υγεία ( έχει ελεγχθεί και πιστοποιηθεί εργαστηριακά ότι είναι απόλυτα ασφαλής και δεν προκαλεί βλάβες στον ανθρώπινο οργανισμό) και πάνω απ’ όλα είναι πλήρως εξατμιζόμενος, χωρίς να αφήνει ίχνη και κατάλοιπα.\nΜετά την ενεργοποίηση του μηχανήματος απλά αερίζουμε το χώρο, δεν χρειάζεται να καθαρίσουμε τις βιτρίνες. Ούτε προξενεί βλάβες σε ηλεκτρικές συσκευές ενώ δεν αντιδρά και δεν επηρεάζει κανένα μέταλλο και δεν αφήνει οσμές.\nΌλα τα μηχανήματα καπνού ασφαλείας Protect μπορούν εύκολα και χωρίς περαιτέρω ρυθμίσεις να τοποθετηθούν σε οποιαδήποτε θέση και γωνία – στον τοίχο ή το ταβάνι. Μπορεί να εγκατασταθεί πάνω από ψευδοροφές αφήνοντας ένα μικρό άνοιγμα για την εκτόνωση του καπνού στον προστατευόμενο χώρο. Έτσι διατηρούμε την αισθητική του χώρου χωρίς να περιορίζουμε τις δυνατότητες της μονάδας.\nΕπιπλέον είναι σημαντικό πως ο τρόπος εγκατάστασης του δεν αφήνει περιθώρια για λανθασμένες εκτονώσεις. Το σύστημα Protect μπορεί είτε να ενεργοποιηθεί ταυτόχρονα με το συναγερμό είτε να μπει σε ετοιμότητα και να ενεργοποιηθεί, ανιχνεύοντας κίνηση στον προστατευόμενο χώρο.\nΣπάνια αντικείμενα μεγάλης αξίας που βρίσκονται σε οικίες, όπως αντικείμενα τέχνης, κοσμήματα, έπιπλα και συστήματα ήχου υψηλής πιστότητας, συχνά προστατεύονται από μηχανήματα ομίχλης. Επιπλέον, όλο και πιο συχνά, μετρητά, κλειδοθήκες και χρηματοκιβώτια προστατεύονται με αυτόν τον μοναδικό και αποτελεσματικό τρόπο.\nΗ απώλεια πληροφοριακών συστημάτων, επίπλων, γραφείων, εξοπλισμού κτλ είναι ενοχλητική και επιφέρει αναστάτωση σε μία εταιρεία. Όμως, το χειρότερο που μπορείτε να χάσετε είναι τα αρχεία και τα δεδομένα σας, τα οποία είναι ζωτικής σημασίας για την επιχείρησή σας.\nΤα κοσμήματα και τα ρολόγια αποτελούν ιδιαίτερα ελκυστική λεία για τους διαρρήκτες, για αυτό το λόγο όλα τα κοσμηματοπωλεία αντιμετωπίζουν υψηλό κίνδυνο διάρρηξης. Αυτή την άποψη συμμερίζονται και πολλές ασφαλιστικές εταιρείες, οι οποίες θέτουν ως προϋπόθεση την εγκατάσταση ενός συστήματος προστασίας με ομίχλη σε καταστήματα κλάδων υψηλού κινδύνου, όπως τα κοσμηματοπωλεία.\nΟ κύριος στόχος των διαρρηκτών σε ένα σούπερ μάρκετ, είναι τα αλκοολούχα ποτά, τα τσιγάρα και τα μετρητά. Για αυτό το λόγο, είναι σημαντικό να έχετε εγκατεστημένα μηχανήματα ομίχλης στο σημείο που βρίσκονται τα ταμεία, καθώς και στο πίσω μέρος του καταστήματος όπου βρίσκεται συνήθως το χρηματοκιβώτιο και τα είδη καπνιστού.


Παιδιά στη μάχη για ασφαλές Διαδίκτυο | Η ΚΑΘΗΜΕΡΙΝΗ\nΗ Βανέσσα Καραμπλιά πήγε πέρσι σε συνέδριο, στις Βρυξέλλες. Ο Ν. Ντέρτσος ασχολήθηκε για να χάνει μάθημα, αλλά μετά «κόλλησε».\n10 Μαΐου, 2014 10.05.2014 • 10:25\nΡόλο υψηλής ευθύνης αναλαμβάνουν κάθε χρόνο έφηβοι, οι οποίοι συμμετέχουν στο Συμβούλιο Νέων (Youth Panel) του Safer Internet Hellas, του Ελληνικού Κέντρου Ασφαλούς Διαδικτύου, το οποίο ανήκει στο Πανευρωπαϊκό Δίκτυο Safer Internet, με 31 χώρες-μέλη και υπάγεται στην Ευρωπαϊκή Επιτροπή. Δρώντας ως νεαροί πρεσβευτές, αφού εκπαιδευθούν οι ίδιοι, διοχετεύουν τη γνώση γύρω από την ασφαλή πλοήγηση, τις γραμμές υποστήριξης αλλά και καταγγελιών περιστατικών στα υπόλοιπα παιδιά, συμμετέχουν σε συνέδρια εντός και εκτός Ελλάδας όπου αλληλεπιδρούν με συνομήλικούς τους, ενώ στο πλαίσιο της δράσης του Safer Internet, η γνώμη τους λαμβάνεται σοβαρά υπόψη κατά τον σχεδιασμό κάθε εκστρατείας ενημέρωσης.\nΣυνεδρίαση ανά τρίμηνο\nΗ 17χρονη Μαρίνα Καραμπλιά, μαθήτρια της Γ΄ λυκείου, μαζί με την κατά τέσσερα χρόνια μικρότερή αδερφή της, Βανέσσα, και ο Νικόλας Ντέρτσος, επίσης τελειόφοιτος λυκείου, μιλούν για την εμπειρία τους: «Η εμπλοκή μου στο Youth Panel του Safer Internet ξεκίνησε στο γυμνάσιο» αναφέρει η Μαρίνα, η οποία έχει επίσης κάνει σχετικές εισηγήσεις στη Βουλή των Εφήβων αλλά και στην πρόσφατη συνδιάσκεψη στο Ζάππειο, στο πλαίσιο της ελληνικής προεδρίας, με θέμα την «Ασφάλεια των ανηλίκων στην ψηφιακή εποχή». «Το νεανικό πάνελ, συνεδριάζει ανά τρίμηνο. Προετοιμαζόμαστε για την Παγκόσμια Μέρα Ασφαλούς Διαδικτύου τον Φεβρουάριο, παρακολουθούμε βίντεο, ενημερωνόμαστε για τα πανευρωπαϊκά συνέδρια σχετικά με το ασφαλές Διαδίκτυο, συζητάμε για περιστατικά καταγγελιών. Αφού συγκεντρώσουμε πληροφορίες, τις παρουσιάζουμε στο σχολείο μας. Γινόμαστε, δηλαδή, κοινωνοί των ιδεών. Πολλά παιδιά δεν γνωρίζουν τους πραγματικούς κινδύνους του Διαδικτύου, οπότε το έργο μας είναι σημαντικό».\nΤι έχει διδαχθεί η ίδια; «Να μη δημοσιεύω φωτογραφίες ή άλλα προσωπικά μου δεδομένα. Εχοντας πειστεί για τους κινδύνους του Διαδικτύου, φοβήθηκα, αλλά δεν σταμάτησα να το χρησιμοποιώ. Φροντίζω να μην εκτίθεμαι, ούτε να αποδέχομαι τον οποιονδήποτε ως φίλο στο facebook. Ειδικά σήμερα, που ακόμη και μικρά παιδιά σερφάρουν μέσω του κινητού τους στο Ιντερνετ, αντί να τους απαγορεύεται η πρόσβαση σε αυτό, πρέπει να μάθουν να πλοηγούνται με ασφάλεια».\nΗ σκυτάλη στο Youth Panel παραδόθηκε πλέον στην αδερφή της. «Η Βανέσσα, ήταν 12 χρόνων πέρσι. Ενα κοριτσάκι, που δεν έφτανε το μικρόφωνο. Την ακούσαμε να μιλάει για το Διαδίκτυο, μας καθήλωσε. Επιλέξαμε να στείλουμε εκείνη στο ευρωπαϊκό συνέδριο του Safer Internet στις Βρυξέλλες τον Οκτώβριο» θα πει η κ. Βερόνικα Σαμαρά, συντονίστρια του Ελληνικού Κέντρου Ασφαλούς Διαδικτύου, αναφέροντας τα κριτήρια επιλογής των νεαρών πρεσβευτών: «Να είναι καλοί μαθητές, με καλή γνώση της αγγλικής, υπευθυνότητα, επικοινωνιακή ικανότητα και όρεξη για τα κοινά». Η Βανέσσα, μόνο εντυπωσιασμένη δηλώνει από το ταξίδι: «Το συνέδριο είχε διάρκεια πέντε μέρες. Το θέμα ήταν "A better internet with you (th)". Ημασταν παιδιά από 31 χώρες! Είχαν έρθει πρόσωπα απ’ όλη την Ευρώπη, ανταλλάξαμε απόψεις. Ηταν φοβερή εμπειρία. Αισθάνθηκα πολύ υπερήφανη». Οσο για τα παιδιά από άλλες ευρωπαϊκές χώρες «είναι πιο ενημερωμένα για τους κινδύνους του Διαδικτύου – το κράτος υποστηρίζει το Safer Internet πολύ. Αντίθετα, οι νότιες χώρες -Ισπανία, Πορτογαλία, Ιταλία, Ελλάδα- δεν έχουμε πάρει τόσο στα σοβαρά το Διαδίκτυο και τους κινδύνους του».\nΓια τον Νικόλα, μαθητή του 5ου Λυκείου Λάρισας, τα αρχικά κίνητρα εμπλοκής του στο Safer Internet, δεν ήταν τόσο… αγαθά: «Ημουν Α΄ λυκείου και συμμετείχα σε κάποιες δράσεις για το ασφαλές Διαδίκτυο, επειδή ήθελα να χάσω μάθημα. Μετά, κόλλησα». Πλέον «μπορώ να πλησιάσω πιο εύκολα τους συνομήλικούς μου, να τους ενημερώσω, ενώ συμμετέχω σε δράσεις για σχολεία. Φέτος, εκπροσώπησα το σχολείο μου στο συνέδριο τη Μέρα Ασφαλούς Διαδικτύου. Αργότερα, με κάλεσαν -όπως και τη Μαρίνα – να μιλήσω στη συνδιάσκεψη του Ζαππείου.\nΤο πλεονέκτημα των παιδιών – πρεσβευτών της ασφάλειας στο Διαδίκτυο, είναι ότι τα ίδια λειτουργούν σαν πολλαπλασιαστές της γνώσης. Πρώτα την εισπράττουμε κι έπειτα τη μοιράζουμε». Τι θα ήθελες να εισηγηθείς στο κράτος; «Η ενημέρωση για το ασφαλές Διαδίκτυο να μπει σαν μάθημα και να διδάσκεται συστηματικά η δημιουργική αξιοποίησή του». Πώς οραματίζεται το Διαδίκτυο του μέλλοντος η Μαρίνα; «Ιδανικό Ιντερνετ δεν υπάρχει, μόνο ιδανικοί χρήστες. Συνειδητοποιημένοι, που δεν θα επηρεάζονται από όσα τους βομβαρδίζουν και θα σέβονται τα δικαιώματα των άλλων χρηστών».\nΠολυεπίπεδη η δράση τους\nΗ κ. Βερόνικα Σαμαρά, συντονίστρια του Ελληνικού Κέντρου Ασφαλούς Διαδικτύου και επικεφαλής της Δράσης Ενημέρωσης και Επαγρύπνησης Saferinternet.gr, εξηγεί τη δράση του www.saferinternet.gr και του Youth Panel: «Ολα τα Εθνικά Κέντρα Safer Internet υλοποιούμε πάνελ νέων, με στόχο την ενημέρωση και ευαισθητοποίηση. Την επόμενη χρονιά, μάλιστα, εντασσόμαστε στο νέο πλαίσιο, το Connecting Europe Facility, αναλαμβάνοντας το πρότζεκτ Better Internet for Kids (BIK). Φέτος, έχουμε 12 παιδιά – πρεσβευτές. Μας προσεγγίζουν είτε μέσω σχολείων, είτε ατομικά (www.saferinternet.gr). Η δράση τους, πολυδιάστατη: γίνονται μέντορες για τα άλλα παιδιά, αξιολογούν το υλικό του S.I. –ερωτηματολόγια, φυλλάδια, σποτάκια– κι εμείς λαμβάνουμε σοβαρά υπόψη τη γνώμη τους. Μαθαίνουν να χρησιμοποιούν το Διαδίκτυο ως δημιουργικό εργαλείο. Ταξιδεύουν στις Βρυξέλλες. Ανέλαβαν και διεκπεραίωσαν άψογα τη φετινή διοργάνωση του συνεδρίου για τη Μέρα Ασφαλούς Διαδικτύου. Συμμετέχουν στην on line διαβούλευση, Youth Manifesto, με στόχο την ψήφιση από το Ευρωκοινοβούλιο των καλύτερων εθνικών προτάσεων των εφήβων σχετικά με το μέλλον του Διαδικτύου. Ο ρόλος των παιδιών είναι εξαιρετικά σημαντικός. Οσο για τα οφέλη; Μαθαίνουν να εκφράζουν τη γνώμη τους, να εμπλέκονται σε debate, να αντιμετωπίζουν ένα κοινό».


Άποψη: Aπέναντι σε επαγγελματίες γκάγκστερ, πας με τα καλά παιδιά; |\nΆποψη: Aπέναντι σε επαγγελματίες γκάγκστερ, πας με τα καλά παιδιά;\nΗ εβδομάδα των έντονων εσωκομματικών διεργασιών του ΣΥΡΙΖΑ, σε επίπεδο κορυφής προχώρησε χωρίς συγκρούσεις, με την επιλογή του Δ. Τζανακόπουλου στη θέση του Γραμματέα. Αυτά είναι τα καλά νέα. Τα ερωτηματικά αφορούν την επικοινωνιακή στρατηγική του ΣΥΡΙΖΑ, ένα τομέα στον οποίο έχει κατά κράτος ηττηθεί από τη ΝΔ.\nΟ Νάσος Ηλιόπουλος, ένας ακόμη άνθρωπος της στενής εμπιστοσύνης του προέδρου αλλά και από τα καλύτερα στελέχη που διαθέτει ο ΣΥΡΙΖΑ, είναι ο νέος εκπρόσωπος τύπου του κόμματος. Πρόσωπα χωρίς κοινοβουλευτική εμπειρία είναι και οι τρεις αναπληρωτές Τόνια Καραγιάννη, Στέργιος Καλπάκης, Αλέξανδρος Νικολαϊδης.\nΕκ πρώτης όψεως, η κάθε μία από τις τέσσερις επιλογές είναι εξαιρετική σε ότι αφορά τις προσωπικότητες, τις ηλικίες αλλά και το μήνυμα διεύρυνσης που εκπέμπουν. Όμως το κοινό στοιχείο που συνδέει τα 4 πρόσωπα της επικοινωνιακής ομάδας είναι ότι δεν γνωρίζουν από επικοινωνία και δεν έχουν σχέσεις με τους δημοσιογράφους. Θα έχουν να αντιμετωπίσουν ένα επιτελείο από αδίστακτους, πεπειραμένους, απόλυτα καταρτισμένους και ψυχρούς επαγγελματίες που κινούν την επικής κλίμακας κυβερνητική προπαγάνδα.\nΠρόκειται για το επιτελείο που κατάφερε, έναν άνθρωπο που ακόμη και η μητέρα του έλεγε ότι δεν κάνει για πολιτικός (βλ. βίντεο: όταν έμαθα ότι θα ασχοληθεί ήταν «σαν να με χτύπησε αστροπελέκι» και «ακόμη και σήμερα που τον βλέπω στις ομιλίες απορώ») να τον μετατρέψει σταδιακά από σε «τι γκόμενος είσαι» και σε πρωθυπουργό.\nΟ ΣΥΡΙΖΑ πρέπει να συνειδητοποιήσει ότι τα γεγονότα της περιόδου 2012- Ιανουαρίου του 2015, όπως και η τότε ανοχή ή και μερική υποστήριξη που απόλαυσε από τα ΜΜΕ, δεν μπορούν να επαναληφθούν. Η δεξιά και η οικονομική ολιγαρχία είναι αποφασισμένες την επόμενη φορά να μην επιτρέψουν αριστερά πειράματα, ούτε καν μια εξάμηνη παρένθεση-έστω και αν αυτή κράτησε πολύ παραπάνω. Και θα κάνουν ότι περνά από το χέρι τους για να την αποτρέψουν. Με λίγα λόγια απέναντι σε «επαγγελματίες γκάγκστερ» είναι μεγάλο ρίσκο να στέλνεις τέσσερα ταλαντούχα, καλά παιδιά.


Η Τουρκία διαρρέει μυστικές τοποθεσίες στρατευμάτων των Η.Π.Α. στη Συρία (Ροζάβα) ~ Αnalysts for Change\nΟ χάρτης που δημοσίευσε το κρατικό πρακτορείο Ανατολή\nΤου Roy Gutman\nΗ Άγκυρα είναι από μακρού οργισμένη με τη συμμαχία μεταξύ της Ουάσιγκτον και των κουρδικών φατριών. Αλλά μια νέα έκθεση που εκθέτει τις μυστικές αμερικανικές βάσεις είναι ένας επικίνδυνος τρόπος για να τους εκδικηθεί.\nΣτην τελευταία επίδειξη της τουρκικής οργής στην αμερικανική πολιτική στη Συρία, το κρατικό πρακτορείο ειδήσεων έχει αποκαλύψει τις τοποθεσίες 10 αμερικανικών στρατιωτικών\nβάσεων και φυλακίων στη βόρεια Συρία, όπου οι ΗΠΑ διεξάγουν μια επιχείρηση για να καταστρέψουν το λεγόμενο Ισλαμικό Κράτος στην αυτοανακυρηχθείσα πρωτεύουσά του, τη Raqqa.\nΟ κατάλογος που δημοσιεύθηκε από το πρακτορείο ειδήσεων Anadolu καταδεικνύει την παρουσία των Η.Π.Α από το ένα έως το άλλο άκρο της κουρδικής αυτοδιοίκησης, μία απόσταση μεγαλύτερη των 200 μιλίων. Το πρακτορείο ειδήσεων Anadolu περιέγραψε ακόμη τον αριθμό των στρατιωτών των ΗΠΑ σε διάφορες τοποθεσίες και σε δύο περιπτώσεις ανέφερε την παρουσία γαλλικών ειδικών δυνάμεων.\nΗ Τουρκία επέκρινε ανοιχτά τη διοίκηση Trump και την κυβέρνηση Ομπάμα πριν από αυτήν, επειδή στηρίχθηκαν στη μάχη κατά του ISIS, σε μια πολιτοφυλακή υπό την ηγεσία των Κούρδων, που συνδέεται με το Κουρδικό Εργατικό Κόμμα ή ΡΚΚ. Ένα αποσχιστικό κίνημα που βρίσκεται τώρα σε πόλεμο με την Τουρκία, το PKK έχει χαρακτηριστεί από τις ΗΠΑ, την ΕΕ και την Τουρκία ως τρομοκρατική οργάνωση.\nΓια να αποφύγουν να εμφανιστούν ως σύμμαχοι μιας τέτοιας ομάδας, οι στρατιωτικοί των Η.Π.Α. δημιούργησαν τις Συριακές Δημοκρατικές Δυνάμεις, οι οποίες έχουν ένα μεγάλο μέρος Αράβων στρατολογημένων μαχητών. Αλλά καθοδηγούνται από αξιωματικούς των Μονάδων Προστασίας του Λαού (YPG), τη συριακή θυγατρική του PKK.\nΑν και ο ισχυρός πρόεδρος της Τουρκίας, Ρετζέπ Ταγίπ Ερντογάν, εκφράζει τακτικά την οργή του προς τις ΗΠΑ, εξακολουθεί να είναι εξαιρετικά ασυνήθιστο για έναν σύμμαχο του ΝΑΤΟ να αποκαλύπτει λεπτομέρειες στρατιωτικής ανάπτυξης των ΗΠΑ, κατά τη διάρκεια ενεργών επιχειρήσεων σε μια πολεμική ζώνη. Όμως η επιχείρηση των ΗΠΑ στη Συρία είναι από πολλές απόψεις μια ασυνήθιστη περίπτωση. Οι Ηνωμένες Πολιτείες δεν ενεργούν απλώς ενάντια στις ρητές επιθυμίες της ΝΑΤΟικής συμμάχου Τουρκίας, η οποία λέει ότι η εθνική της ασφάλεια κινδυνεύει άμεσα, αλλά επιχειρούν επίσης χωρίς την άδεια του καθεστώτος Assad.\nΜετά από συνεδρίαση τη Δευτέρα το βράδυ, το Συμβούλιο Εθνικής Ασφάλειας της Τουρκίας κατηγόρησε ότι τα όπλα που παρασχέθηκαν στη συμμαχία της κουρδικής πολιτιφυλακής YPG, είχαν περάσει στην κατοχή του ΡΚΚ. "Αυτό δείχνει ότι αυτοί οι δύο αποτελούν τον ίδιο οργανισμό", ανέφερε, προσθέτοντας ότι άλλες χώρες έχουν "δύο μέτρα και δύο σταθμά" ως προς τις τρομοκρατικές ομάδες, μια προφανής αναφορά στη συμμαχία των Η.Π.Α. με τις πολιτοφυλακές του YPG.\nΟι ΗΠΑ έχουν αρνηθεί επανειλημμένα ότι τα όπλα που προμηθεύουν τους Κούρδους μαχητές έχουν διαρρεύσει στον πόλεμο του ΡΚΚ εναντίον του τουρκικού κράτους και ότι η τουρκική κυβέρνηση δεν υποστήριξε τους ισχυρισμούς της με στοιχεία.\nΔύο βάσεις των ΗΠΑ στη Συρία-στη Rmeilan, στη βόρεια επαρχία Hasaka, και στην Kharab Ishq, κοντά στο Kobani, στην επαρχία του Aleppo - ήταν ήδη γνωστές πριν τις δημοσιεύσει το Anadolu. Το Anadolu ανέφερε ότι η βάση της Rmeilan, στην περιοχή παραγωγής πετρελαίου της Συρίας, δημιουργήθηκε τον Νοέμβριο του 2016 και είναι αρκετά μεγάλη για να υποδεχθεί μεταγωγικά αεροσκάφη, ενώ η βάση νότια του Kobani, που δημιουργήθηκε τον Μάρτιο του 2016, χρησιμοποιείται μόνο από στρατιωτικά ελικόπτερα.\nΤα οκτώ φυλάκια, συχνά κρυμμένα πίσω από σήματα που προειδοποιούν για μια "απαγορευμένη περιοχή", χρησιμοποιούνται τόσο για ενεργές στρατιωτικές επιχειρήσεις, όπως ο βομβαρδισμός στην πόλη Raqqa, όσο και για υπηρεσίες γραφείου, όπως η εκπαίδευση και ο επιχειρησιακός προγραμματισμός.\nΙσχυρίστηκε ότι οι βάσεις που χρησιμοποιήθηκαν για τις στρατιωτικές επιχειρήσεις, στεγάζουν πυροβολαρχίες υψηλής ευελιξίας, πολλαπλούς εκτοξευτήρες πυραύλων, κινητό εξοπλισμό για συλλογή πληροφοριών και τεθωρακισμένα οχήματα γενικών περιπολιών και ασφαλείας.\nΣτην επαρχία Χάσακα, οι Η.Π.Α. έχουν τρία φυλάκια, τα οποία χρησιμοποιούνται για την εκπαίδευση μελών της κουρδικής πολιτοφυλακής, σύμφωνα με Τούρκους αξιωματούχους ασφαλείας. Το Anadolu έδωσε ακόμη και τον αριθμό των στρατιωτών των Ειδικών Δυνάμεων των ΗΠΑ, που πίστευε ότι εδρεύουν σε δύο από τα τρία φυλάκια.\nΥπάρχουν τρία αμερικανικά στρατιωτικά φυλάκια στην επαρχία Raqqa της Συρίας, ανέφερε το Anadolu. Τα γαλλικά στρατεύματα ειδικών δυνάμεων βρίσκονται σε δύο από αυτά. Ανέφερε ότι μία από τις τοποθεσίες χρησιμεύει ως κέντρο επικοινωνίας για τη Διεθνή Συμμαχία εναντίον του ISIS και χρησιμοποιείται επίσης για παρεμβολές στις επικοινωνίες του ISIS.\nΣτη Μάνμπιτζ, την οποία κατέλαβαν τον περασμένο Αύγουστο οι πολιτοφυλακές του Κουρδικού ΥPG, οι ΗΠΑ έχουν τώρα δύο φυλάκια. Το πρακτορείο ανέφερε σε έντονο ύφος, οτι οι ΗΠΑ στέλνουν περιπολίες για να προστατεύσουν τις δυνάμεις της μονάδας προστασίας των Κούρδων (YPG) από τους Σύριους αντάρτες, που επιχειρούν από το τουρκικά ελεγχόμενο τμήμα της Συρίας, γνωστό ως θύλακας της Jarablus.\nΤούρκοι αξιωματικοί ασφαλείας επιβεβαίωσαν την ακρίβεια της λίστας Anadolu στο The Daily Beast.\nΗ δημοσίευση είναι βέβαιο ότι θα πυροδοτήσει την οργή του στρατού των ΗΠΑ, ο οποίος είναι επικεφαλής της επιχείρησης εναντίον του ISIS.\nΕκπρόσωποι τύπου της επιχείρησης Inherent Resolve, του αμερικανικού συνασπισμού που μάχεται το ISIS και της Κεντρικής Διοίκησης των ΗΠΑ στην Τάμπα της Φλόριντα, ζήτησαν από το The Daily Beast να μην δημοσιεύσει τις αναλυτικές πληροφορίες που ανέφερε η Anadolu.\n«Η συζήτηση γύρω από συγκεκριμένους αριθμούς και τοποθεσίες στρατευμάτων θα παρείχε ευαίσθητες τακτικές πληροφορίες στον εχθρό, που θα μπορούσαν να θέσουν σε κίνδυνο τις δυνάμεις του Συνασπισμού και των συμμάχων», γράφει ο συνταγματάρχης Joe Scrocca, επικεφαλής δημοσίων σχέσεων του Συνασπισμού.\n"Η δημοσίευση τέτοιου είδους πληροφοριών θα ήταν επαγγελματικά ανεύθυνη και εμείς αντιστοίχως ζητούμε να αποφύγετε τη διάδοση οποιωνδήποτε πληροφοριών που θα έθεταν σε κίνδυνο ζωές στρατιωτών της Συμμαχίας".\nΟ κ. John Thomas, εκπρόσωπος της Κεντρικής Διοίκησης, ζήτησε επίσης από το The Daily Beast να μην δημοσιεύσει λεπτομέρειες σχετικά με τις επιχειρήσεις του συνασπισμού, διότι θα ήταν "δυνητικά επιβλαβές για τις ζωές των εμπλεκόμενων".\nΣτην πραγματικότητα, το Anadolu είχε ήδη δημοσιεύσει τις πληροφορίες τη Δευτέρα στην τουρκική γλώσσα και στη συνέχεια την δημοσίευσε στις υπηρεσίες της αγγλικής γλώσσας την Τρίτη. Επιπλέον, ορισμένες από τις θέσεις της λίστας Anadolu ήταν ήδη γνωστές στο κοινό. Το ιρανικό πρακτορείο ειδήσεων Tasnim, για παράδειγμα, τον περασμένο Νοέμβριο δημοσίευσε τα ονόματα δύο βάσεων και δύο φυλακίων, και το Jusour Center, ένα think tank της Συρίας, δημοσίευσε τους τόπους των δύο επιπλέον φυλακίων τον Απρίλιο.


«Ερυθρόλευκο» προβάδισμα στο ημίχρονο - Μπάσκετ - Στοίχημα | To Stoixima.gr\nΠέμπτη, 19 Μαΐου 2022 - 19:44\nΠαρότι η Εφές βρήκε αρκετούς πόντους από το τρίποντο, ο Ολυμπιακός έδειξε χαρακτήρα και προηγείται 43-42 στα μισά του ημιτελικού.\nΣτο δεύτερο δεκάλεπτο του ημιτελικού της Εφές με τον Ολυμπιακό, το τέμπο του ματς ήταν ακόμα πιο έντονο. Με την τουρκική ομάδα να παίζει ακόμα πιο γρήγορα. Καθοδηγούμενη από τον εξαιρετικό Λάρκιν. Ο Αμερικανός γκαρντ των πρωταθλητών Ευρώπης ήταν αυτός που τους κράτησε μέσα στο ματς.\nΔιότι στην αρχή του δεύτερου δεκαλέπτου και πάλι ο Ολυμπιακός θέλησε να «χτυπήσει» μέσα στη ρακέτα. Αυτή τη φορά με τον Μάρτιν. Ο έτερος σέντερ του Ολυμπιακού έκανε ζημιά στην τουρκική ομάδα. Πετυχαίνοντας 9 πόντους. Στην άλλη πλευρά, ο Μπράιαντ έδωσε λύσεις στην επίθεση, αλλά και στα ριμπάουντ.\nΤρίποντα η Εφές, πάθος ο Ολυμπιακός\nΣε ένα ματς που στο πρώτο μισό του ο Ντόρσεϊ με τον Βεζένκοφ δεν έχουν βοηθήσει, ήταν λογικό να χρειαστεί η βοήθεια άλλων. Ο Σλούκας πέτυχε 5 πόντους, αλλά έδωσε και 5 ασίστ. Κι αυτές ήταν πολύ σημαντικές. Με τον Μάρτιν οι «ερυθρόλευκοι» προηγήθηκαν 29-24 στο 13'.\nΗ αντίδραση της Εφές ήταν τα τρίποντα του Λάρκιν. Η είσοδος του ΜακΚίσικ και η ενέργεια που έβγαλε, μετέτρεψαν το 29-29 σε 33-29. Ο Σακίλ ήταν αυτό που με δύο βολές έφερε ξανά τον Ολυμπιακό στο +7 (39-32) στο 17'. Ο Μίσιτς μπήκε στην… εξίσωση και με δύο τρίποντα ολοκλήρωσε το επί μέρους 10-2 της Εφές που την έφερε μπροστά με 42-41, για να σκοράρει ξανά ο ΜακΚίσικ για το 43-42 του πρώτου ημιχρόνου.\nEuroleague Final-4 Ημιτελικός Ολυμπιακός Αναντολού Εφές Ημίχρονο


Κερατέα: Άκαρπες οι έρευνες για τους δύο αγνοούμενους | in.gr\ningr > Ελλάδα > Κερατέα: Άκαρπες οι έρευνες για τους δύο αγνοούμενους\n6 Ιανουαρίου 2019, 10:52\nΆκαρπες είναι μέχρι στιγμής οι έρευνες για τον εντοπισμό των δύο ανδρών που αγνοούνται στην Κερατέα.\nΚλιμάκια της Πυροσβεστικής και της Αστυνομίας συνεχίζουν τις έρευνες στην ευρύτερη περιοχή της Κερατέας. Οι δύο άνδρες που αγνοούνται επέβαιναν στο αυτοκίνητο που βρέθηκε χθες το απόγευμα ανάμεσα σε καλαμιές.\nΜεταξύ άλλων στην επιχείρηση συμμετέχουν 28 πυροσβέστες με πέντε οχήματα και άνδρες της ΕΜΑΚ με σκύλο έρευνας.\nΥπενθυμίζεται ότι στο πίσω κάθισμα του οχήματος εντοπίστηκε νεκρή η σύζυγος του ενός εκ των δύο αγνοουμένων.


info42: Σαν σήμερα 2 Αυγούστου 1999. Πέθανε η Λίντα Άλμα\nΣαν σήμερα 2 Αυγούστου 1999. Πέθανε η Λίντα Άλμα\nΗ Λίντα Αλμα (ψευδώνυμο της Ελένης Μαλιούφα) ήταν χορεύτρια και ηθοποιός του θεάτρου και του κινηματογράφου.\nΓεννήθηκε στην Αθήνα το 1926. Ο πατέρας της πέθανε όταν ήταν μωρό κι έτσι τα οικογενειακά χρέη ανέλαβε πλήρως η μητέρα της, φροντίζοντας για τις δύο κόρες της. Και οι δύο στράφηκαν, παραδόξως, από νωρίς σε καλλιτεχνικά επαγγέλματα. Η νεαρή Ελένη επέλεξε το χορό, φροντίζοντας να\nπαρακολουθήσει μαθήματα στη σχολή κλασικού χορού Μαριάνοβ (θα ακολουθούσαν πολύ αργότερα σπουδές στη σχολή Πρεομπραζένσκα στο Παρίσι και Γιασβίνσκι και Κέιτον των ΗΠΑ). Η αδελφή της Ιώ, επέλεξε αντίστοιχα την υποκριτική, αρχίζοντας την καριέρα της από τη Μάντρα του Αττίκ ως Κίττυ Αλμα, αφού αυτό το καλλιτεχνικό ψευδώνυμο θέλησε να της δώσει ο ίδιος ο Αττίκ. Η πορεία της Κίττυ στο θέατρο θα τελείωνε για οικογενειακούς λόγους νωρίς, το ψευδώνυμο όμως θα το «δανειζόταν» η Ελένη, ακολουθώντας το δικό της καλλιτεχνικό δρόμο ως Λίντα Αλμα.\nΑν η γνωριμία της με τον Φλερύ και αυτή με την Πιαφ ήταν οι δύο μεγαλύτεροι καλλιτεχνικοί σταθμοί στην καριέρα της, η γνωριμία της το 1955 με τον Μάνο Κατράκη ήταν ασφαλώς ο μεγαλύτερος σταθμός της προσωπικής της ζωής. Γι' αυτή την γνωριμία η ίδια είχε διηγηθεί στον Δημήτρη Γκιώνη: «Τον γνώρισα όταν ίδρυε το Ελληνικό Λαϊκό Θέατρο, στο Πεδίο του Αρεως. Τον γνώρισα βλέποντας μια παράστασή του. (...) Δεν τον είχα ξαναδεί στο θέατρο. Επαιζε στο Θέατρο Αθηνών το "Τέλος του ταξιδιού" του Σέριφ, μαζί με τον Κωνσταντάρα, που τον ήξερα πολύ καλά. "Ελα να δεις αυτή την παράσταση", μου είπε. Εκεί τον πρωτοείδα. Μ' εντυπωσίασε πολύ και σαν ηθοποιός και σαν παρουσία και θέλησα να τον γνωρίσω από κοντά. Με τα πρώτα λόγια που μου είπε, σαν να χτύπησε η καρδιά μου. Ηταν κάτι καινούργιο για μένα - κι ας είχα γνωρίσει με την Πιαφ τόσους μεγάλους. Ετσι αρχίσαμε...».\nΜε προσωπικό κόπο η ίδια μετά το θάνατό του οργάνωσε το αρχείο του. Μία από τις τελευταίες της έγνοιες ήταν μάλιστα η αξιοποίηση όλου αυτού του θεατρικού υλικού που άφησε ο Μάνος Κατράκης (σκηνικά, κοστούμια, αφίσες, μαγνητοταινίες κι άλλα αντικείμενα από τις θεατρικές του παραστάσεις). Κοντά της μέχρι το τέλος η αδερφή της, Ιώ Θεοφίλου και ο ανιψιός της Δημήτρης Θεοφίλου, ιδιοκτήτης του ξενοδοχείου «Στάδιον», όπου και έμενε η Λίντα Αλμα. Απεβίωσε ξεχασμένη τον Αύγουστο του 1999. Κηδεύτηκε στον ίδιο τάφο με τον Κατράκη, στο Α΄ Νεκροταφείο.


Επτά συναρπαστικά γεγονότα για τον Elvis Presley | Nobile GR\nΓράμματα στη Ρολογιά - Η μία ατυχία πίσω από την άλλη…\nΚοτόπουλο «Κρεόλ» - Αμυγδαλωτά Δανέζικα\nΔείτε επτά γεγονότα για το εμβληματικό μουσικό είδωλο που μπορεί να σας εκπλήξουν.\n1. Ο Ελβις είχε έναν δίδυμο αδελφό.\nΣτις 8 Ιανουαρίου 1935, ο Elvis Aron (αργότερα γράφτηκε Aaron) Presley γεννήθηκε στο σπίτι των γονιών του με δύο δωμάτια στο East Tupelo του Mississippi, περίπου 35 λεπτά μετά τον πανομοιότυπο δίδυμο αδελφό του, Jesse Garon, ο οποίος γεννήθηκε νεκρός. Την επόμενη μέρα, ο Jesse θάφτηκε σε έναν άσημο τάφο στο κοντινό νεκροταφείο Priceville.\nΟ Ελβις, ο οποίος μιλούσε για τον δίδυμό του σε όλη του τη ζωή, μεγάλωσε μοναχοπαίδι σε φτωχή οικογένεια. Ο πατέρας του, Βέρνον, έκανε μια σειρά από περιστασιακές δουλειές και το 1938 καταδικάστηκε σε τρία χρόνια φυλάκιση για πλαστογράφηση επιταγής 4 δολαρίων (πέρασε λιγότερο από ένα χρόνο πίσω από τα κάγκελα). Το 1948, οι Πρίσλεϊ μετακόμισαν από το Τούπελο στο Μέμφις σε αναζήτηση καλύτερων ευκαιριών. Εκεί, ο Elvis φοίτησε στο «Humes High School», όπου απέτυχε σε ένα μάθημα μουσικής και θεωρήθηκε ήσυχος και παρείσακτος. Αποφοίτησε το 1953, και έγινε το πρώτο μέλος της άμεσης οικογένειάς του που πήρε απολυτήριο λυκείου. Μετά την αποφοίτησή του, εργάστηκε σε μηχανουργείο και οδηγούσε φορτηγό πριν ξεκινήσει τη μουσική του καριέρα με την ηχογράφηση του «That’s All Right» τον Ιούλιο του 1954.\n2. Ο Elvis αγόρασε την Graceland όταν ήταν 22 ετών.\nΤο 1957, ο Elvis ξόδεψε 102.500 δολάρια για την αγορά της Graceland, της έπαυλης στο Μέμφις που χρησίμευσε ως έδρα του για δύο δεκαετίες. Βρίσκεται σε σχεδόν 14 στρέμματα και χτίστηκε το 1939 από τον δρα Thomas Moore και τη σύζυγό του Ruth σε γη που κάποτε αποτελούσε μέρος μιας φάρμας 500 στρεμμάτων που ονομάστηκε Graceland προς τιμήν της κόρης του αρχικού ιδιοκτήτη, Grace, η οποία ήταν προγιαγιά της Ruth Moore. Το σπίτι των Μουρ με τις λευκές κολόνες έγινε επίσης γνωστό ως Graceland και όταν ο Ελβις αγόρασε το μέρος κράτησε το όνομα.\nΟ μυθικός τραγουδιστής έκανε αρκετές αναβαθμίσεις στο ακίνητο με την πάροδο των ετών, όπως η προσθήκη σιδερένιων πυλών εισόδου με θέμα τη μουσική, ένα «δωμάτιο ζούγκλας» με εσωτερικό καταρράκτη και ένα κτίριο για ρακέτες. Αφού έμαθε ότι ο πρόεδρος Λίντον Τζόνσον απολάμβανε να παρακολουθεί ταυτόχρονα και τα τρία ειδησεογραφικά προγράμματα του δικτύου, ο Ελβις εμπνεύστηκε να εγκαταστήσει στο σπίτι του έναν τοίχο με ενσωματωμένες τηλεοράσεις. Το 1982, πέντε χρόνια αφότου ο Ελβις βρέθηκε νεκρός σε μια τουαλέτα της Γκρέισλαντ, η πρώην σύζυγός του Πρισίλα Πρίσλεϊ άνοιξε το κτήμα για το κοινό για ξεναγήσεις. Σήμερα περίπου 600.000 θαυμαστές συρρέουν εκεί κάθε χρόνο. Το μοναχοπαίδι του Elvis, η Lisa Marie Presley, κληρονόμησε την Graceland όταν έγινε 25 ετών το 1993 και συνεχίζει να τη διαχειρίζεται μέχρι σήμερα.\nΤο 2006, ο George W. Bush έγινε ο πρώτος εν ενεργεία πρόεδρος των ΗΠΑ που επισκέφθηκε την Graceland, όταν ταξίδεψε εκεί με τον ιάπωνα πρωθυπουργό Junichiro Koizumi, φανατικό θαυμαστή του Elvis.\n3. Ο αμφιλεγόμενος μάνατζερ του Ελβις, ο συνταγματάρχης Τομ Πάρκερ, ήταν πρώην κράχτης του καρναβαλιού.\nΓεννημένος ως Andreas Cornelis van Kuijk στην Ολλανδία το 1909, ο μελλοντικός μάνατζερ του Elvis μετανάστευσε παράνομα στην Αμερική ως νεαρός, όπου επανονομάστηκε ως Tom Parker και ισχυρίστηκε ότι ήταν από τη Δυτική Βιρτζίνια (η πραγματική του καταγωγή δεν έγινε δημόσια γνωστή μέχρι τη δεκαετία του 1980). Δούλεψε ως διαφημιστής σε περιοδεύοντα καρναβάλια, ακολούθησε το επάγγελμα του κυνηγού σκύλων και του ιδρυτή νεκροταφείου κατοικίδιων ζώων, μεταξύ άλλων, και στη συνέχεια διαχειρίστηκε τις καριέρες αρκετών τραγουδιστών της κάντρι μουσικής. Το 1948, ο Πάρκερ απέσπασε τον τιμητικό τίτλο του συνταγματάρχη από τον κυβερνήτη της Λουιζιάνα και στο εξής επέμενε να τον αποκαλούν συνταγματάρχη.\nΑφού έμαθε για τον ανερχόμενο Ελβις το 1955, ο Πάρκερ διαπραγματεύτηκε την πώληση του συμβολαίου του τραγουδιστή με τη μικροσκοπική Sun Records στην RCA, μια μεγάλη εταιρεία, και ανέλαβε επίσημα τη θέση του μάνατζέρ του το 1956. Υπό την καθοδήγηση του Συνταγματάρχη, ο Ελβις έγινε αστέρι: Το πρώτο του single για την RCA, το «Heartbreak Hotel», που κυκλοφόρησε το 1956, έγινε το πρώτο της καριέρας του που πούλησε περισσότερα από 1 εκατομμύριο αντίτυπα- το ντεμπούτο άλμπουμ του, «Elvis Presley», βρέθηκε στην κορυφή του πίνακα ποπ άλμπουμ του Billboard- και έκανε το ντεμπούτο του στη μεγάλη οθόνη με το «Love Me Tender» του 1956.\nΟ εύσωμος, …τσιγαροφάγος Πάρκερ ήλεγχε την καριέρα του Ελβις για τις επόμενες δύο δεκαετίες, βοηθώντας τον να επιτύχει τεράστια επιτυχία, ενώ την ίδια στιγμή έπαιρνε προμήθειες που έφταναν το 50% των εσόδων του τραγουδιστή και δεχόταν επικρίσεις από παρατηρητές ότι κρατούσε τον Ελβις πίσω δημιουργικά. Ο Πάρκερ ξεπέρασε τον προστατευόμενό του κατά 20 χρόνια, πεθαίνοντας το 1997 σε ηλικία 87 ετών στο Λας Βέγκας.\n4. Ο Ελβις υπηρέτησε στον στρατό αφού ήταν ήδη διάσημος.\nΤον Δεκέμβριο του 1957, ο Ελβις, ο οποίος ήταν τότε ένας μεγάλος σταρ, επιστρατεύτηκε στον αμερικανικό στρατό. Αφού έλαβε μια σύντομη αναβολή για να μπορέσει να ολοκληρώσει την παραγωγή της ταινίας του «King Creole», ο 23χρονος κατατάχθηκε στον στρατό ως οπλίτης στις 24 Μαρτίου 1958, εν μέσω μεγάλης κάλυψης από τα μέσα ενημέρωσης. Τοποθετήθηκε στη Δεύτερη Τεθωρακισμένη Μεραρχία και παρακολούθησε τη βασική εκπαίδευση στο Φορτ Χουντ του Τέξας. Εκείνον τον Αύγουστο, ενώ βρισκόταν ακόμα στο Φορτ Χουντ, του χορηγήθηκε έκτακτη άδεια για να επισκεφθεί την αγαπημένη του μητέρα, η οποία ήταν σε κακή κατάσταση υγείας. Η Gladys Presley απεβίωσε σε ηλικία 46 ετών στις 14 Αυγούστου 1958. Τον επόμενο μήνα, ο Ελβις αποσπάστηκε για μια αποστολή στην Τρίτη Τεθωρακισμένη Μεραρχία στο Φρίντμπεργκ της Δυτικής Γερμανίας, όπου υπηρέτησε ως οδηγός τζιπ και συνέχισε να λαμβάνει σωρεία επιστολών από θαυμαστές.\nΟσο βρισκόταν στη Γερμανία, ζούσε εκτός βάσης με τον πατέρα του και τη γιαγιά του Minnie Mae Presley. Ηταν επίσης κατά τη διάρκεια αυτής της περιόδου που ο Elvis γνώρισε την 14χρονη Priscilla Beaulieu, κόρη ενός σμηναγού της Πολεμικής Αεροπορίας των ΗΠΑ. (Μετά από ένα μακρύ φλερτ, ο Eλβις και η Priscilla παντρεύτηκαν το 1967- το ζευγάρι χώρισε το 1973). Ο Ελβις αποστρατεύτηκε από την ενεργό υπηρεσία τον Μάρτιο του 1960, έχοντας επιτύχει τον βαθμό του λοχία. Η πρώτη του ταινία μετά τον στρατό, το «G.I. Blues», κυκλοφόρησε τον Νοέμβριο του ίδιου έτους. Το σάουντρακ της ταινίας πέρασε 10 εβδομάδες στην κορυφή του μουσικού άλμπουμ του Billboard και παρέμεινε στο chart για συνολικά 111 εβδομάδες, το μεγαλύτερο διάστημα από οποιοδήποτε άλμπουμ στην καριέρα του Eλβις.\n5. Ο Ελβις δεν έδωσε ποτέ συναυλίες εκτός της Βόρειας Αμερικής.\nΥπολογίζεται ότι το 40% των πωλήσεων της μουσικής του Ελβις έγινε εκτός των Ηνωμένων Πολιτειών- ωστόσο, με εξαίρεση μια χούφτα συναυλίες που έδωσε στον Καναδά το 1957, δεν εμφανίστηκε ποτέ σε ξένο έδαφος. Πολλές πηγές έχουν υποστηρίξει ότι ο μάνατζερ του Ελβις, ο Κόλονελ Πάρκερ, απέρριψε επικερδείς προσφορές για να εμφανιστεί ο τραγουδιστής στο εξωτερικό, επειδή ο Πάρκερ ήταν παράνομος μετανάστης και φοβόταν ότι δεν θα του επιτρεπόταν να επιστρέψει στις ΗΠΑ αν ταξίδευε στο εξωτερικό.\n6. Ομοίωμα του Ελβις κάηκε μετά την εμφάνισή του στο «The Ed Sullivan Show».\nΤο καλοκαίρι του 1956, ο συνταγματάρχης Parker κανόνισε μια συμφωνία για να κάνει ο Elvis τρεις εμφανίσεις στο «The Ed Sullivan Show» έναντι της τότε ιλιγγιώδους αμοιβής των 50.000 δολαρίων. Παρόλο που ο Σάλιβαν είχε δηλώσει προηγουμένως ότι δεν θα έκλεινε τον τραγουδιστή που στριφογύριζε τους γοφούς του και τα χείλη του στο οικογενειακό τηλεοπτικό του σόου, υποχώρησε αφού ο ανταγωνιστής του Στιβ Αλεν παρουσίασε τον Ελβις στο σόου του τον Ιούλιο του 1956 και κέρδισε τον Σάλιβαν σε τηλεθέαση. Οταν ο Ελβις έκανε την πρώτη του εμφάνιση στο πρόγραμμα του Σάλιβαν στις 9 Σεπτεμβρίου 1956, 60 εκατομμύρια άνθρωποι -περισσότερο από το 80% του τηλεοπτικού κοινού- τον παρακολούθησαν. (Οπως συνέβη, ο Σάλιβαν, ο οποίος είχε τραυματιστεί σε αυτοκινητιστικό ατύχημα εκείνον τον Αύγουστο, δεν μπόρεσε να παρουσιάσει την εκπομπή). Μετά τη δεύτερη εμφάνιση του τραγουδιστή τον Οκτώβριο, πλήθη στο Νάσβιλ και το Σεντ Λούις, εξοργισμένα από τη σέξι εμφάνιση του τραγουδιστή και ανησυχώντας ότι η ροκ μουσική θα διέφθειρε τους έφηβους της Αμερικής, έκαψαν και κρέμασαν τον Ελβις σε ομοίωμα.\nΟ τραγουδιστής έκανε την τελευταία του εμφάνιση στο σόου του Σάλιβαν τον Ιανουάριο του 1957, και αυτή τη φορά οι λογοκριτές του δικτύου απαίτησαν να κινηματογραφηθεί από τη μέση και πάνω. Παρά την απαίτηση αυτή, στο τέλος της εκπομπής, ο Σάλιβαν έκανε ένα ιδιαίτερο νεύμα στον τραγουδιστή, λέγοντας στο κοινό ότι ο Ελβις ήταν «ένα πραγματικά αξιοπρεπές, καλό παιδί» και ενημερώνοντάς τον ότι «ποτέ δεν είχαμε μια πιο ευχάριστη εμπειρία στην εκπομπή μας με ένα μεγάλο όνομα από ό,τι είχαμε με εσένα».\n7. Ο Elvis αγόρασε το προεδρικό γιοτ του Φραγκλίνου Ρούσβελτ.\nΤο 1964, ο Elvis πλήρωσε 55.000 δολάρια για το Potomac, το σκάφος μήκους 165 ποδιών που χρησίμευσε ως ο «πλωτός Λευκός Οίκος» του Ρούσβελτ από το 1936 έως το 1945. Κατασκευασμένο το 1934, το Potomac ήταν αρχικά ένα σκάφος της αμερικανικής ακτοφυλακής. Μετά το θάνατο του προέδρου το 1945, το πλοίο παροπλίστηκε και είχε μια σειρά από ιδιοκτήτες πριν το αγοράσει ο Elvis. Ωστόσο, σύντομα το δώρισε στο Νοσοκομείο Παίδων St. Jude, το οποίο με τη σειρά του πούλησε το σκάφος για να συγκεντρώσει χρήματα. (Το 1980, το Potomac, που τότε χρησιμοποιούνταν από λαθρέμπορους ναρκωτικών, κατασχέθηκε στο Σαν Φρανσίσκο από τα αμερικανικά τελωνεία. Αργότερα αποκαταστάθηκε και άνοιξε για το κοινό.)\nΗ δωρεά του σκάφους του Ελβις ήταν μία από τις πολλές φιλανθρωπικές πράξεις που θα έκανε κατά τη διάρκεια της ζωής του. Εκτός από το να χαρίζει αυτοκίνητα, κοσμήματα και μετρητά σε φίλους και αγνώστους, έδωσε πολλές φιλανθρωπικές συναυλίες. Μια τέτοια παράσταση, το 1961, απέφερε περισσότερα από 50.000 δολάρια για την ολοκλήρωση του μνημείου του USS Arizona στη Χαβάη. Οι εργασίες για το έργο, ένα αφιέρωμα στους περισσότερους από 1.100 άνδρες που έχασαν τη ζωή τους στο USS Arizona κατά τη διάρκεια της επίθεσης στο Περλ Χάρμπορ το 1941, είχαν ξεκινήσει χρόνια νωρίτερα και στη συνέχεια είχαν σταματήσει λόγω έλλειψης κεφαλαίων. Η συναυλία του Elvis, για την οποία τα εισιτήρια κυμαίνονταν από 3 έως 100 δολάρια, βοήθησε στην αναζωογόνηση των προσπαθειών συγκέντρωσης χρημάτων για το μνημείο και αυτό εγκαινιάστηκε τον επόμενο χρόνο.\nΓκιλοτίνα στη Γαλλική Επανάσταση: η αιματηρή ιστορία μέσα από επτά κομμένα κεφάλια


Το παιδί μου ξέρει το τελευταίο iphone, αλλά δεν έχει δει αγελάδα από κοντά - The Mamagers.gr\nΦΑΙΗ ΖΗΣΟΠΟΥΛΟΥ 27 ΙΟΥΛΙΟΥ, 2017\nΤις προάλλες είχαμε πάει Σαββατοκύριακο καλεσμένοι σε ένα γάμο στη Μεθώνη με τα παιδιά μας, 5 και 7 ετών. Η διαδρομή ήταν υπέροχη με εκπληκτικές εικόνες μέσα στη φύση. Ξαφνικά, στα αριστερά μας, είδαμε ένα κοπάδι αγελάδες να βόσκουν αμέριμνες και ο 5χρονος γιος μου άρχισε να ουρλιάζει “αγελάδααααα, αγελάδαααα” δείχνοντάς την με ενθουσιασμό. Ήταν η πρώτη φορά που έβλεπε αγελάδα από κοντά.\nΑρχίσαμε να μιλάμε για την αγελάδα και τα υπόλοιπα ζώα μιας φάρμας κατά τη διαδρομή -ήταν μια ωραία αφορμή άλλωστε- και κάπου εκεί, στη μέση της κουβέντας, συνειδητοποίησα ότι τα παιδιά μου δεν είχαν δει ποτέ αγελάδα από κοντά. Αυτό ήταν έναυσμα για να σκεφτώ ότι τα περισσότερα παιδιά είναι αποκομμένα από τη φύση. Οι νέες γενιές -και ειδικά αυτές που μεγαλώνουν στις πόλεις- μπορεί να ξέρουν απέξω και ανακατωτά πώς δουλεύει ένα κινητό. Μπορεί να σερφάρουν με χαρακτηριστική άνεση στο ίντερνετ και να είναι πρωταθλητές στο να κατεβάζουν προγράμματα στον ηλεκτρονικό υπολογιστή. Συνήθως, όμως, έχουν μαύρα μεσάνυχτα σε βασικά ζητήματα της ζωής που δεν έχουν σχέση με τις ψηφιακές οθόνες τους.\nΜέσα στο αμάξι σκέφτηκα πως κάθε παιδί περνά περίπου τουλάχιστον 12 χρόνια στα θρανία. Κι όμως, ύστερα από ατελείωτα βιβλία και κεφάλαια, εργασίες ή πειράματα σ’εργαστήρια, είναι ζήτημα αν ξέρουν βασικά πράγματα που’χουν να κάνουν με τη φύση. Όπως ν’αντιδράσουν αν τα τσιμπήσει μια σφήγκα ή ένα φίδι ή να σβήσουν μια μικρή φωτιά. Να βοηθήσουν κάποιον από πνιγμό ή, το πιο απλό, που δεν περιλαμβάνει κίνδυνο, να φυτέψουν ένα λουλούδι.\nΤα παιδιά μας μαθαίνουν απέξω ημερομηνίες και λεπτομέρειες απ’την ιστορία του Βυζαντίου, βίους αγίων και τόσα ακόμα, αλλά δεν ξέρουν το κυκλάμινο, το μελτέμι, τον σαργό…\nΟι καλοκαιρινές διακοπές, γιατί εκεί θέλω να καταλήξω, είναι μια πολύ καλή ευκαιρία για να φέρουμε τα παιδιά μας κοντά στη φύση.\nΜπορούμε ν’ανοίξουμε μαζί αχινούς, να πάμε για ψάρεμα ή να τους μιλήσουμε για τα μελτέμια. Να τους δείξουμε από κοντά κατσίκες, κότες, γαιδουράκια ή να μαζέψουμε χόρτα. Να φυτέψουμε έναν βασιλικό ή να επισκεφτούμε έναν μελισσοκόμο για να μας δείξει την τέχνη του και τόσα πολλά ακόμα…\nΗ επαφή με τη φύση φέρνει ευτυχία και «ανοίγει τη ψυχή» των παιδιών. Τα κάνει πιο ανέμελα και πιο χαρούμενα. Δεν είναι τυχαίο που μελέτες, που συνέκριναν παιδιά κοντά στη φύση μ’αυτά της πόλης, κατέληξαν στο συμπέρασμα ότι τα πρώτα έχουν περισσότερη ενέργεια, χαρά και κέφι απ’τα υπόλοιπα. Είναι λογικό, η ζωή μας να μην μας επιτρέπει τέτοιες εξορμήσεις. Ας εκμεταλλευτούμε, όμως, κάθε ευκαιρία που μας δίνεται, για μια επαφή με τις ομορφιές ενός δάσους, μιας παραλίας, μιας κτηνοτροφικής μονάδας. Είναι το καλύτερο δώρο που μπορούμε να κάνουμε στα παιδιά μας.\nMP3TABLETΚΙΝΗΤΑ ΤΗΛΕΦΩΝΑΚΥΚΛΑΜΙΝΟΛΟΥΛΟΥΔΙΑΠΑΙΔΙΑΤΕΛΕΥΤΑΙΟ IPHONEΤΕΧΝΟΛΟΓΙΑΦΥΣΗ\n“Η τελευταία μπουκιά είναι η δύναμή σου” – πώς οι γιαγιάδες παχαίνουν τα παιδιά


Στο πρώτο live της Ειρήνης Σκυλακάκη - MusicCorner.gr\nΑρχική ΡΕΠΟΡΤΑΖ Στο πρώτο live της Ειρήνης Σκυλακάκη\nΣτο πρώτο live της Ειρήνης Σκυλακάκη\nΟι πληροφορίες μας ήταν πολύ συγκεκριμένες. Θα μπαίναμε στο Plus του Σταυρού του Νότου και δεν θα το αναγνωρίζαμε! Αυτοί που μας το είπαν, είχαν απόλυτο δίκιο… Η πάλαι ποτέ “απέναντι” σκηνή, έχει ανακαινιστεί, έχει αλλάξει φιλοσοφία, και με φρέσκια διάθεση μας υποδέχεται και φέτος το φθινόπωρο με ξεχωριστές μουσικές επιλογές. Και τι πιο φρέσκο αυτή τη στιγμή στην ελληνική μουσική από την Ειρήνη Σκυλακάκη;\nΗ Ειρήνη Σκυλακάκη είναι η δροσερή κοριτσίστικη φωνή, που ακούμε τον τελευταίο καιρό όταν μπαίνουμε στο Jumping Fish. Πρόσφατα μάλιστα πέτυχα το πρώτο της τραγούδι, το “In the light” σε κάποιο ραδιοφωνικό σταθμό. Η καθαρότητα της φωνής της και η ενδιαφέρουσα ισορροπία στα τραγούδια που άκουσα στο διαδίκτυο (κάτι ανάμεσα σε Monika και Μαριέττα Φαφούτη αλλά ούτε τόσο καταθλιπτική όσο η πρώτη, ούτε τόσο υπερβολικά χαρούμενη όσο η δεύτερη), με έκαναν να βρεθώ στο κλασσικό πλέον χειμωνιάτικο μουσικό μου στέκι και να εγκαινιάσω τη σεζόν με το δικό της live.\nΗ ώρα είναι 23.00, το μαγαζί γεμάτο. Ανάμεσα στον κόσμο διακρίνω παλιούς γνώριμους της συγκεκριμένης σκηνής: την Ελεονώρα Ζουγανέλη, τον Πάνο Μουζουράκη και το Θανάση Αλευρά. Απέναντί μας οχτώ μουσικοί και ανάμεσά τους ένα κοριτσάκι που πιάνει το μικρόφωνο και τραγουδάει το “New Romantic” της Laura Marling. Η Ειρήνη στη σκηνή είναι ακριβώς όπως τη φανταζόμουν όταν άκουγα τα τραγούδια της. Γλυκιά, συμπαθέστατη, χωρίς επιτηδευμένο νιαούρισμα και με το αναμενόμενο άγχος λόγω της πρώτης της εμφάνισης. Εκτός απο το “In the light” το οποίο ακούσαμε και στο encore, η Ειρήνη μας παρουσίασε με χαμόγελο τα περισσότερα κομμάτια του δίσκου. Προσωπικά ξεχώρισα το “Wrong Direction” και το πολύ μελωδικό και χαρούμενο “My biggest foe”. Φυσικά δεν έλειψαν και οι διασκευές, είτε πολύ δημοφιλών κομματιών της indie/folk σκηνής όπως το “Blue Jeans” της Lana Del Ray και η διασκευή των Triggerfinger στο “I follow rivers” αλλά και πιο κλασσικών όπως το “Hurt” και το “Jolene”. Πολύ αρμονικό ήταν και το ντουέτο με τη Νατάσα Μηνδρινού στο “Heart of Glass” των αγαπημένων Blondie.\nΤο πρόγραμμα κράτησε περίπου δύο ώρες και φύγαμε με τις καλύτερες εντυπώσεις. Μία βραδιά γεμάτη με indie rock, folk και λίγο από country επιλογές, με τραγούδια προσεκτικά διαλεγμένα. Το μόνο αρνητικό που θα μπορούσα να διακρίνω είναι πως σε 1-2 σημεία το πρόγραμμα έγινε λιγάκι υποτονικό, κάτι που ξεπεράστηκε όμως γρήγορα, και μερικές επιλογές τραγουδιών δεν κολάκευαν τη νεαρή ερμηνεύτρια, όχι όμως λόγω κακής φωνής αλλά περισσότερο λόγω απειρίας. Τα κομμάτια της όμως ήταν πολύ ανώτερα από τις συνηθισμένες εγχώριες προσπάθειες, πόσο μάλλον όταν πρόκειται και για την πρώτη της δισκογραφική δουλειά. Οπότε ευχόμαστε καλή αρχή και καλή επιτυχία και παρακολουθούμε στενά αυτό το κορίτσι γιατί προβλέπεται να ακούσουμε πολλά όμορφα πράγματα στο μέλλον.\nΓιώργος Θεωδορόπουλος: πλήκτρα\nΝίκος Πασαλίδης: ακουστική κιθάρα – έγχορδα\nΕυρυπίδης Ζεμενίδης: κιθάρες – έγχορδα


pharma-sfera: Νοεμβρίου 2017\nΑναρτήθηκε από fst στις 11:25 π.μ. Δεν υπάρχουν σχόλια:\nΑναρτήθηκε από fst στις 11:23 π.μ. Δεν υπάρχουν σχόλια:\nΑναρτήθηκε από fst στις 11:40 μ.μ. Δεν υπάρχουν σχόλια:\nΥπενθυμίζουμε ότι προς το παρόν εκτός αποζημίωσης είναι διάφορα προιόντα, όπως οι Accuchkeck Instant και οι βελόνες N\nΑναρτήθηκε από fst στις 5:22 π.μ. Δεν υπάρχουν σχόλια:\nΑναρτήθηκε από fst στις 5:05 π.μ. Δεν υπάρχουν σχόλια:\nΑναρτήθηκε από fst στις 5:03 π.μ. Δεν υπάρχουν σχόλια:


bookitsa.gr – μουσακάς με πατάτες, μελιτζάνες και τυρί φέτα\nBy giovanna, Νοέμβριος 8, 2016, In Κρέας, Κυρίως Πιάτα\nHome » Κυρίως Πιάτα » Κρέας » μουσακάς με πατάτες, μελιτζάνες και τυρί φέτα\n2 ντομάτες -τον χυμό\nΠαραδοσιακό ελληνικό πιάτο, χρονοβόρο μεν , λατρεμένο δε….\nΒάζουμε το βούτυρο να λιώσει σε κατσαρολάκι ,σε μέτρια φωτιά.Προσθέτουμε το αλεύρι και ανακατεύουμε.Προσθέτουμε το γάλα (χλιαρό) και συνεχίζουμε το ανακάτεμα με σύρμα μέχρι να γίνει κρέμα.Προσέχουμε να μην σβολιάσει.\nΚατεβάζουμε από τη φωτιά και μόλις κρυώσει προσθέτουμε το αυγό και ανακατεύουμε. Ρίχνουμε αλάτι, πιπέρι και μοσχοκάρυδο.\nΣτη συνέχεια προσθέτουμε την φέτα.\nΞεφλουδίζουμε και κόβουμε τις πατάτες σε ροδέλες.Τις τηγανίζουμε σε ελαιόλαδο και τις αλατίζουμε.\nΠλένουμε τις μελιτζάνες και τις κόβουμε επίσης σε ροδέλες.Τις αλατίζουμε ελαφρώς και τις αφήνουμε για λίγο στο σουρωτήρι να φύγουν τα υγρά τους.Τις σκουπίζουμε με χαρτί κουζίνας και τις τηγανίζουμε.Τις βάζουμε σε χαρτί κουζίνας να φύγει το περιττό λάδι.\nΖεσταίνουμε το ελαιόλαδο και σοτάρουμε τον κιμά.Προσθέτουμε το κρεμμύδι και ανακατεύουμε.Προσθέτουμε το χυμό ντομάτας, το νερό, αλάτι και πιπέρι και αφήνουμε να σιγοβράσει, με κλειστό καπάκι, για 25 λεπτά.\nΚατεβάζουμε από τη φωτιά και αφήνουμε το μείγμα να κρυώσει.Μόλις κρυώσει μπορούμε να προσθέσουμε το τριμμένο κεφαλοτύρι και ανακατεύουμε.\nΣτρώνουμε τις πατάτες σε πυράντοχο σκεύος, έπειτα τον κιμά και στο τέλος τις μελιτζάνες.\nΑπλώνουμε την μπεσαμέλ και ρίχνουμε στην επιφάνεια λίγο ακόμη τριμμένο κεφαλοτύρι.\nΨήνουμε σε προθερμασμένο φούρνο, στους 200 °C περίπου 20 λεπτά, μέχρι να ροδίσει η κρέμα.\nIn Διάφορα, Τα παραδοσιακά On Οκτώβριος 28, 2016


KOKKINOΣ ΦΑΚΕΛΟΣ: To σαμποτάζ της Ρεντίνας\nΣτα μέσα Ιουλίου του 1944 στην περιοχή της Ρούμελης, στο χωριό Ρεντίνα στο 36ο Σύνταγμα του ΕΛΑΣ που αναπαύεται εκεί, φθάνει ένας Βρετανος σαμποτέρ. Η αποστολή που έχει έρθει να συζητήσει με τον Άρη είναι άκρως απόρρητη και μεγάλης σήμασίας.\nΘα επιχειρούνταν η ανατίναξη της σιδηροδρομικής γραμμής της Ρεντίνας. Τα γερμανικά τραίνα όχι μόνο θα ακινητοποιούνταν σε μιά κρίσιμη στιγμή αλλά ο εχθρός θα πίστευε οτι οι συμμαχικές δυνάμεις θα αποβιβάζονταν στην Ελλάδα για να χτυπήσουν τον Άξονα. Εκείνη την εποχή προπαρασκευάζονταν ένα ευρύ σχέδιο απόβασης δυνάμεων απο την Αφρική για την ανακατάληψη της Ευρώπης. Οι Γερμανοί το γνώριζαν αφού ο Ρόμμελ είχε ηττηθεί, αλλά το πού και το πότε τους παρέμενε άγνωστο. Οι σύμμαχοι είχαν προβεί σε πολλά σαμποτάζ με την βοήθεια του ΕΛΑΣ για να τους κάνουν να πιστέψουν οτι η Ελλάδα ήταν το μέρος της επικείμενης απόβασης ενώ εκείνοι θα απέβαιναν στην Ιταλία.\nΠίσω στην Ρεντίνα, ο Άρης δέχεται να αναλάβει την ανατίναξη και το 36ο Σύνταγμα της 13ης Μεραρχίας ξεκινά βράδυ φορτωμένη με υλικά για το χωριό Δεριλί - Κούρναβο κοντά στις σιδηροδρομικές γραμμές. Το ίδιο βράδυ ο ΕΛΑΣ ακροβολίζεται γύω απο τις γραμμές στα υψώματα. Μιά διμοιρία βρίσκεται πίσω στον δρ΄μο του γυρισμού για να καλύψη την υποχώρηση του στρατεύματος. Δύο ώρες μετά και ενώ ο Αγγλος με δύο ΕΛΑΣίτες σαμποτέρ έχουν μετακινηθεί κοντά στην γραμμή περνούν δύο τραίνα. Οι αντάρτες περιμένουν κρατώντας την ανάσα αλλά οι συρμοί δεν ανατινάζονται. Ξαφνικά και τρίτο τραίνο εμφανίζεται απο την μεριά της Καίτσας και τότε το γεφύρι ανατινάζεται κάνοντας την νύχτα μέρα. Κατι όμως δεν έχει πάει καλά: Ο συρμός ανατινάζεται σε ένα απίστευτο κύμα φωτιάς και τα θραύσματα απειλούν τις ζωές των ανταρτών. Μιά φωνή ακούγεται απο τον καπετάνιο Λάμπρο (Σπύρος Μπέικος) " Φευγάτε είναι γεμάτο πυρομαχικά!!!" Ο ΕΛΑΣ απομακρύνεται γοργά και πιάνει τις ράχες ένα γύρω. Το τραίνο όντας φορτωμένο με βόμβες αεροπλάνων, τορπίλες και βαρέλια βενζίνη συνεχίζει να σκάει για ώρες. Η φωτιά είναι ορατή μέχρι και το Βελούχι. Ο ΕΛΑΣ καμουφλάρει τις θέσεις του και στήνει έναν όλμο.\nΤο πρωί ένας γερανός κινείται στις ράγες. Τον συνοδεύει ένας μικρό συρμός. Γερμανοί κατεβαίνουν και καταβρέχουν τα συντρίμια που είναι ακόμα πυρωμένα. Ο όλμος ρίχει δύο - τρείς βολές και οι Γερμανοί επιστρέφουν πίσω στο συρμό. Ο Αγγλος απεσταλμένος έχει συμφωνήσει με τον Άρη να κρατηθεί η γραμμή κλειστή για τουάχιστον δύο ημέρες. Σπόραδικά πυρά ρίχνονται και απο τις δύο μεριές αλλά χωρίς κανένα αποτέλεσμα. Αργότερα την ίδια ήμερα οι Γερμανοί αποχωρούν. Ο ΕΛΑΣ παραμένει στις θέσεις του. Οι άνδρες κλείνουν περίπου 48 ώρες ακίνητοι στα πόστα τους. Νωρίς το πρωί της τρίτης ημέρας τέσσερα τάνκ εμφανίζονται απο την Λάρισα. Το έδαφος όμως δεν τους επιτρέπει να πλησιάσουν τις θέσεις του ΕΛΑΣ, ο οποίος βάλλει πάλι με τον όλμο. Οι Γερμανοί βγαίνουν απο τα τάνκ. Ακόμα δεν έχουν υπολογίσει σωστά τι δύναμη τους περιμένει και έχουν στείλει μόνο καμιά 15αριά άνδρες τους. Ο ΕΛΑΣ τους θερίζει. Τα τάνκ ριχνουν τυφλά στις κορυφές αλλά χωρίς κανένα νόημα αφού οι δυνάμεις του ΕΛΑΣ έχουν ταμπουρωθεί σε κατάλληλα σημεία. Οι Γερμανοί αφήνοντας τρεις - τέσσερις νεκρούς επιστρέφουν στα τανκ και απο εκεί ξεκινούν για Λαμία. Ο Καπετάν Λάμπρος στέλνει μία διμοιρία να τους κυνηγήσει. Αργότερα το απόγευμα κάνουν την εμφάνισή τους τα πρώτα αεροπλάνα. Είναι τέσσερα στούκας που περνούν σε σειρά. Ο ΕΛΑΣ όμως έχει δώσει ξανά μάχη με αεροπλάνα και με τα πολυβόλλα του δεν τα αφήνει να εφορμίσουν στις θέσεις του. Τα αεροπλάνα ρίχνουν στις κορυφές άσκοπα και με το πρώτο σκοτάδι εξαφανίζονται τελείως. Ο ΕΛΑΣ ζητοκραυγάζει την νίκη του και η εντολή έρχεται παο το αρχηγείο να επιστρέψουν στην βάση τους.\nΜερικές μέρες μετά οι σύμμαχοι αποβιβάζονται στην Σικελία ..\nOberon στις 2:37 μ.μ.


Άνοιξε η αυλαία της Θεατρικής Ομάδας Αργυρούπολης - notia.gr\nΆνοιξε η αυλαία της Θεατρικής Ομάδας Αργυρούπολης\n« Το να είσαι ελεύθερος δεν σημαίνει απλά να σπάσεις τις αλυσίδες σου, αλλά το να ζεις με τρόπο που να σέβεται και να υποστηρίζει την ελευθερία των άλλων…»\nΣτο Δημοτικό Θέατρο Αργυρούπολης, άνοιξε η αυλαία της Θεατρικής Ομάδας Αργυρούπολης για την πολιτιστική χρονιά 2014 – 2015 με το θεατρικό έργο των Ρέππα – Παπαθανασίου «Ο Έβρος απέναντι» σε σκηνοθεσία Μιχάλη Μαραγκού.\nΜετά την τεράστια περσινή επιτυχία και ύστερα από απαίτηση του κοινού το έργο ξανανεβαίνει για 10 παραστάσεις στο Δημοτικό Θέατρο Αργυρούπολης (Ολυμπίας 5), 1-2, 6-9, 22-23, 29-\nΣτη πρεμιέρα το Σάββατο 1 Νοεμβρίου το κοινό είχε την ευκαιρία ν΄ απολαύσει μια δουλειά άκρως επαγγελματική. Οι όποιες διαφοροποιήσεις από πέρυσι εκτόξευσαν την παράσταση…\nΤο έργο είναι αφιερωμένο στον αγώνα ενάντια σε κάθε μορφή βίας και ρατσισμού. Έργο σκληρό απόλυτα δεμένο με τη σκληρή πραγματικότητα του σήμερα και τους φόβους των ανθρώπων. Κατάλληλο άνω των 15 ετών.\nΚατά τη διάρκεια της παράστασης τα συναισθήματα του κοινού ήταν αλληλοσυγκρουόμενα και ανάμικτα Την ίδια στιγμή που ξεσπούσε σε γέλια, την ίδια στιγμή αισθανόταν μια γροθιά στο στομάχι.\nΠολλά συγχαρητήρια στους συντελεστές της παράστασης: το σκηνοθέτη, το σκηνογράφο, τον φωτιστή, όσο και σε αυτούς που επιμελήθηκαν τη μουσική και τα κοστούμια.\nΠολλά συγχαρητήρια και στο κάστ των ηθοποιών που με τις άψογες ερμηνείες τους απέδειξαν για ακόμα μια φορά πως αν και ερασιτέχνες υπηρετούν το θέατρο ως επαγγελματίες.\nΣτην πρεμιέρα παραβρέθηκαν η αντιδήμαρχος Πολιτισμού & Οικολογίας και Πρόεδρος της Πολιτιστικής Επιτροπής κ. Φουσκίδου Βασιλεία και η Δημοτική Σύμβουλος και μέλος της Πολιτιστικής κ. Ηλιοπούλου Ελένη. Η πολιτιστική επιτροπή, προάγοντας πάντα το βιβλίο, με την ευγενική χορηγία του βιβλιοπωλείου «Δέσμη», προσέφερε σε όλους τους συντελεστές βιβλία.


ΔΙΔΑΚΤΙΚΗ ΤΩΝ ΦΥΣΙΚΩΝ ΕΠΙΣΤΗΜΩΝ (ΠΡΩΤΟΣ ΤΟΜΟΣ)\nΚΟΚΚΟΤΑΣ Β. ΠΑΝΑΓΙΩΤΗΣ\nΚωδ. Πολιτείας: 0990-0000\n«Τα τελευταία χρόνια δίνεται ολοένα και περισσότερο ξεχωριστή βαρύτητα στον τρόπο διδασκαλίας των φυσικών επιστημών. Ο λόγος είναι απλός. Ο σωστός τρόπος διδασκαλίας των επιστημών της φύσης βοηθάει τους μαθητές να αποκτήσουν το επιστημονικό γίγνεσθαι, δηλαδή να κατακτήσουν την επιστημονική μέθοδο και να αποκτήσουν τη νοοτροπία του επιστήμονα. Τα στοιχεία αυτά είναι τελείως απαραίτητα για τη δημιουργία των επιστημονικά καλλιεργημένων πολιτών του μέλλοντος, που θα στηρίζουν τις αποφάσεις τους σε αντικειμενικά δεδομένα. Δεν είναι υπερβολή να ...\nΜΑΝΟΣ Γ. ΚΩΝΣΤΑΝΤΙΝΟΣ\nΚωδ. Πολιτείας: 0990-0004\n€22.94 Τιμή Πολιτείας\nΤονίζουμε απ' την αρχή πως θεωρούμε την παιδαγωγική ψυχολογία ως τον «κατ' εξοχήν» επιστημονικό κλάδο, που συνδέει τις επιστήμες της ψυχολογίας και της παιδαγωγικής. Πιστεύουμε, επίσης, πως ο εκπαιδευτικός, που θα διδάξει το μάθημα, καθώς και ο συγγραφέας του βιβλίου πρέπει να έχουν βαθιά ψυχολογική, αλλά και παιδαγωγική κατάρτιση. Με βάση τις παραπάνω πεποιθήσεις, επιχειρήσαμε τη συγγραφή του παρόντος βιβλίου της παιδαγωγικής ψυχολογίας με την ελπίδα πως θα βοηθήσουμε, σε κάποιο βαθμό, στο ξεκαθάρισμα της σύγχυσης που επικρατεί και στον ε...\nΚωδ. Πολιτείας: 0990-0003\nΤο βιβλίο «Κακοποίηση - Παραμέληση Παιδιών» εκδόθηκε για πρώτη φορά από το Ινστιτούτο Υγείας του Παιδιού τον Απρίλιο 1987, και κάλυψε σε σημαντικό βαθμό τις ανάγκες επαγγελματιών, φοιτητών και σπουδαστών. Η επανέκδοση που κυκλοφορεί έγινε μετά από τον εμπλουτισμό των κεφαλαίων που αφορούν την Ελληνική Εικόνα και το Ελληνικό Δίκαιο και την προσθήκη δύο κεφαλαίων που αναφέρονται στην Ευρωπαϊκή Νομοθεσία καθώς και στο πρόβλημα της Δυστροφίας μη-Οργανικής Αιτιολογίας στα παιδιά. Η επανέκδοση οφείλεται στην εξάντληση της πρώτης έκδοσης αλλά και...\nΟ ΒΙΑΣΜΟΣ ΤΗΣ ΛΟΥΚΡΗΤΙΑΣ (ΤΑ ΚΑΛΥΤΕΡΑ ΒΙΒΛΙΑ ΤΣΕΠΗΣ)\nΚωδ. Πολιτείας: 0990-0006\nΣΕ ΣΧΕΣΗ ΜΕ ΔΟΣΟΛΗΨΙΕΣ - ΕΙΣΦΟΡΕΣ - ΔΙΑΧΕΙΡΙΣΗ ΚΑΙ ΕΛΕΓΧΟ ΤΩΝ ΚΟΙΝΟΤΙΚΩΝ ΠΟΡΩΝ\nΚωδ. Πολιτείας: 0990-0008\nΗ συμμετοχή της Ελλάδας στην Ευρωπαϊκή Ένωση συνεπάγεται όπως και για κάθε κράτος-μέλος δικαιώματα και υποχρεώσεις και για τη χώρα μας. Μια πολύ σημαντική ωφέλεια που αποκομίζει η Ελλάδα από την συμμετοχή της στην Ε.Ε. είναι η παροχή σημαντικών χρηματικών κεφαλαίων για την ανάπτυξη με σκοπό την σύγκλιση με τις αναπτυγμένες χώρες της Ε.Ε. Από την άλλη πλευρά η Ελλάδα όπως κάθε κράτος-μέλος σύμφωνα με τους κανόνες του κοινοτικού προϋπολογισμού είναι υποχρεωμένη να παρέχει στην Ευρωπαϊκή Ένωση ποσοστό επί του Ακαθάριστου Εθνικού Προϊόντος. Όμ...